El mòbil de Calder i la coreografia kafkiana de Pierre Rigal | Clàudia Brufau\nLa immensitat de l’espai ens intimida, ens fa sentir perduts. Potser per aquest motiu ens mantenim ben ocupats al llarg de les nostres vides, com si d’aquesta manera poguéssim omplir el buit. I és precisament a partir d’aquesta necessitat tan comuna que Pierre Rigal flota enmig d’objectes a Mobile, espectacle que s’eleva al gènere fantàstic en el seu entramat enigmàtic i humorístic d’acrobàcies, imatges, il·luminació i música. Es tracta de la tercera entrega d’una trilogia de solos/paràboles que va començar amb la història d’un home estirat que intenta posar-se dempeus a Érection i que passa per Press, on el seu protagonista intenta sobreviure en un espai que s’estreny contínuament. Aquest Nadal, el coreògraf i ballarí francès arriba al Mercat de les Flors (del 27 de desembre al 4 de gener) per deixar-nos meravellats a petits i grans. Si us feu susbcriptors de Núvol durant un any (49€) podreu obtenir de regal entrades per l’espectacle. Reserveu les vostres a subscriptors@nuvol.com.\nDernièr Minute Mercat de les Flors Mobile Pierre Rigal


Bàsquet Maresme Boet Mataró 3 Viles, nou club a la ciutat i a la comarca | Mataró Audiovisual\nBàsquet Maresme Boet Mataró 3 Viles, nou club a la ciutat i a la comarca\nFrancesc Andrés dl., 27/04/2020 - 09:05\nAquest diumenge s’ha fet oficial la creació del Bàsquet Maresme Boet Mataró 3 Viles. Es tracta d’una fusió entre l’Associació Esportiva Boet Mataró i el Bàsquet 3 Viles. Totes dues entitats porten mesos treballant en el què serà una fusió per crear aquest nou club que no impedirà que totes dues entitats segueixin existint de forma individual fins a final de temporada. De cara la 2020/2021, però, es convertiran en un sol club i una sola estructura.\nEls presidents de totes dues entitats, Quim Navarro per part del Boet i Carles Canals, del 3 Viles, formaran part de la nova estructura. De moment ja se sap que Navarro en serà el president i Alberto Peña, el gerent. Canals també tindrà un càrrec important, encara per definir.\nAmb el Femení Maresme a Sant Andreu de Llavaneres, Canals explica que el 3 Viles no s’havia plantejat la creació de la branca femenina, però que ara podrà comptar amb totes dues. De fet assegura que la unió pot ser especialment beneficiosa vista la més que probable crisi que es viurà. Navarro, per la seva part, explica que la unió genera una gran estructura. El projecte compta amb el suport dels ajuntaments de Mataró, Sant Andreu de Llavaneres, Sant Vicenç de Montalt i Caldes d’Estrac. L’activitat esportiva es durà a terme a les mateixes instal·lacionson treballen els 2 clubs.\nUE Mataró i Advisoria Maresme busquen apropar-se a l'objectiu


Conversa sobre innovació social amb Laia Ortiz, ICV-EUiA | El Blog d'Emprenedoria Social a Catalunya\n« Conferencia sobre Emprenedoria Social i Economia Social a la Comissió Europea. Brussel·les 18.11.2011\nConversa sobre innovació social amb José Luis Ayllón, PP Catalunya »\nConversa sobre innovació social amb Laia Ortiz, ICV-EUiA\nNovembre 17, 2011 // 0\tEl segon esmorzar organitzat a l’UpSocial per promoure la innovació social a la propera legislatura va tenir lloc dimarts 15 de novembre amb la Laia Ortiz, candidata d’Iniciativa per Catalunya Verds (ICV – EUiA) a les properes eleccions generals del 20N.\nLa conversa comença amb la visió de la Laia Ortiz: comenta que la innovació social és en tendència creixent, tot i que l’entorn no ajuda gens. En aquest sentit menciona alguns obstacles:\n-Dificultat perquè reconèixer el concepte d’emprenedoria social i empresa social en l’Administració;\n-L’emprenedoria social no es té en compte en les polítiques públiques;\n-Tot i que algunes empreses han incorporat la part social, segueix sent difícil aconseguir finançament per aquest sector;\nLa Laia Ortiz fa una crítica a les polítiques fiscals que hi ha actualment, són polítiques discriminatòries que no tenen en compte casos concrets com el de l’emprenedoria social.\nDiferents emprenedors plantegen les diferents situacions i se li presenten propostes concretes que és pot fer des dels diferents partits polítics.\nLa Carmen Salcedo, de Fundació Itinerarium, comenta la necessitat de trencar espais estancs i tancats, i treballar més plegats tots, els sectors per aconseguir grans objectius socials. En aquest sentit, el Nacho Sequeira de Fundació Èxit planteja una nova problemàtica que passa al nostre país, es fa difícil treballar conjuntament tots els sectors: administracions, societat civil, emprenedors socials, sector privat, etc. Tothom es coneix massa i ens etiquetem mútuament. La Fundació Èxit però s’ha trobat amb una situació diferent a Madrid on ha pogut comprovar que els diferents actors són més oberts i generosos per treballar en comú.\nL’Ana Àlvarez de Ara Coop proposa estudiar una figura nova que fa temps existeix a França, les Cooperatives d’Activitat i Ocupació (“Coopératives d’Activités et d’Emploi”, CAE), i el contracte d’Emprenedor, que facilita extremament el desenvolupament d’iniciatives emprenedores.\nEn conclusió, es destaca el següent\nApostar per mecanismes de mesura de l’impacte social que tenen els actors socials. Aquest tipus de mesura és fins i tot més important que la verificació de les factures i rebuts que fan les administracions.\nTrencar les caixes estanques en les que ens trobem cada sector, per promoure la cooperació i sinergia entre actors;\nEstudiar la possibilitat de la creació d’una forma jurídica dels contractes d’emprenedor i les CAE a França;\nEstudiar la implantació dels bons/obligacions d’impacte social que s’estan provant a Anglaterra, França i Califòrnia.\nS’acorda reunir-nos de nou un cop configurat el Congrés dels Diputats per tractar les propostes concretes que s’han presentat amb la Laia Ortiz i amb en Joan Coscubiella.


Jaume Jordi Ferrando, entrevistat a “Nuestras Bandas de Música” | Corporació Musical Primitiva CIM Apolo / Notícies\n← El mestre Enrique Abad Baldó, un músic centenari\nÀlbum fotogràfic “Quererte a ti” →\nJaume Jordi Ferrando, entrevistat a “Nuestras Bandas de Música”\nPosted on gener 23, 2019\tby CMP Noticies\nL’arxiu de La Primitiva com a eix central d’aquesta suculenta entrevista\nPMB. Facilitem enllaç de l’entrevista que va realitzar Nuestras Bandas de Música al nostre company Jaume Jordi Ferrando, percussionista i investigador musical vocacional. En ella i sobre el món del patrimoni bandístic, es centra en l’arxiu de la nostra banda el qual va començar a informatitzar el 1995, parlant també, entre altres temes, de l’últim treball al costat del seu germà Àngel Lluís Ferrando La Música d’Alcoi 1742-1842 que actualment segueix publicant El Nostre en la seva edició dels dissabtes; a més, valora el que va donar de si la presentació en el passat I Congrés ‘Música a la Llum’ a València sobre les llibretes de repertori de l’arxiu, les quals s’estan identificant i catalogant en l’actualitat.\nAquesta entrada s'ha publicat en fotonoticia, general, premsa, socis i etiquetada amb arxiu, Jaume J. Ferrando, Nuestras Bandas de Música. Afegiu a les adreces d'interès l'enllaç permanent.


Resultat de la recerca - "Escola"\nEscoles PiesAnys 50. El col·legi de les Escoles Pies arrecerat als peus de la muntanya de la Creu.\nEscoles PiesAnys 20. Vista lateral del col·legi.\nSanatori de PuigdolenaAnys 30. Antic sanatori per tuberculosos situat a 819 m. on hi va passar els darrers anys de la seva vida el poeta Màrius Torres. Aquí va ser a on va escriure la pràctica totalitat de la seva obra entre els anys 1936 i 1942, any en que va morir.\nCol·legi de PuigdolenaAny 1967. El col·legi de Puigolena estava regit per les Germanes Dominiques de l'Anunciata. Abans havia estat un sanatori, on hi va passar els seus últims anys fins a la seva mort l'any 1942, l'escriptor i poeta Màrius Torres. Actualment és una institució benèfica.\nEscoles NacionalsAny 1930. Construïdes l'any 1923 en terrenys cedits per Ramon Albó, seguin el projecta l'arquitecte Lluís Bonet Garí.\nEsglésia de Sant Antoni de PàduaJuny 2010. Vista des del carrer de Sant Sebastià. Es tracta del temple de l'Escola Pia. L'església es construí entre 1729 i 1750; hi treballà activament el germà Josep Guàrdia (Calders 1717- Mataró 1790). Durant la guerra de Successió l'edifici patí considerables danys i igual passà amb els atacs de la guerra del Francès.\nEscoles PiesAny 1916. Vista general de les escoles i el col·legi. Va ser el primer de Catalunya i la primera Escola Pia d'Espanya. El començament van estar en una casa del carrer de les Joies.\nEscola PiaAny 1916. Façana principal de l'escola amb l'església de Sant Antoni annexada vist des del carrer de Sant Sebastià.\nEscola Ramon Albó (Escoles Velles)Febrer 2012. Foren construïdes l'any 1923 en terrenys cedits per Ramon Albó, seguin el projecta l'arquitecte Lluís Bonet. Avui és la seu de l'Agrupació de Pessebristes de Castellterçol.\nSanatori de PuigdolenaAbril 2014. Vista de la part del darrera de l'antic sanatori. En la dècada dels anys 30 es crearan dos sanatoris antituberculosos, el de Puigdolena, ubicat en el cim del mateix nom, i el de Mas Badó. El primer fou convertit en col·legi i institució benèfica i el segon, en un hotel i urbanització.\nSanatori de Puigdolena Febrer 2015. Vista de l'antic sanatori antituberculós des del cim del Puig d'Olena.\n11 fotos en 1 pàgina(s)


“El 2017 és l’inici d’una nova era”\nPuigdemont garanteix un referèndum vàlid que donarà fi al procés sobiranista || Confirma per carta a Rajoy que avui no anirà a la conferència de presidents i li demana un tracte “bilateral”\n© Puigdemont, ahir, en el moment de la conferència al teatre Romea de Barcelona.\nEl president de la Generalitat, Carles Puigdemont, va prometre ahir un referèndum “vinculant i vàlid”, que persistirà a negociar amb l’Estat, perquè l’any 2017 sigui “l’inici de l’era de la Catalunya rotundament lliure”.\nAl teatre Romea de Barcelona, Puigdemont va oferir una conferència per fer balanç del seu primer any com a president i traçar les línies del 2017.\nSantamaría subratlla que la consulta “no es negociarà” i que actuaran “amb respecte a la llei”\nVa considerar que ja s’està “aconseguint” la independència, amb els passos que individualment i col·lectiva està fent la societat catalana, però va subratllar que aquest 2017 el Govern “garantirà” que els catalans puguin decidir “en un referèndum que serà vinculant i vàlid”, ja que són els ciutadans els que “autoritzaran el referèndum amb la seua participació” en aquest.\nEn tot cas, va avisar que no renunciarà a negociar la consulta amb l’Estat ni “donarà per acceptat el primer ni el segon no”. “No l’hi posarem fàcil tampoc a dir que no”, va afegir.\nPer a Puigdemont, el 2017 “s’acabarà” el procés sobiranista i s’iniciarà “una nova era a la història”, la d’una Catalunya “rotundament lliure, més pròspera i més justa”, en la qual els catalans “prendran la veu”.\nTambé va abordar la seua absència a la conferència de presidents convocada per avui, amb relació a la qual va exposar que la seua decisió s’ha de llegir com “una declaració individual d’independència”, una declaració que ja han fet molts ciutadans de Catalunya, al seu parer.\nDe fet, poc abans de la conferència, Puigdemont va comunicar per carta al cap del Govern, Mariano Rajoy, que no assistirà a la conferència de presidents perquè creu que Catalunya “s’ha guanyat” el dret a una relació bilateral, però li va traslladar la seua “oferta permanent de diàleg”.\nPer la seua banda, la vicepresidenta del Govern central, Soraya Sáenz de Santamaría, va avisar el president de la Generalitat que si no assisteix a la trobada d’avui no podrà defensar les seues posicions. A més, va garantir que l’Executiu respondrà “amb proporcionalitat i respecte a la llei” la celebració d’un referèndum que va reiterar que “no es realitzarà”.\n“L’únic que s’ha autodescartat fins ara és Puigdemont, ningú més s’ha d’autodescartar. I jo sóc dins dels que s’han d’autodescartar. No s’ha d’autodescartar ningú més perquè la situació del país és la que és”, va afirmar.\nRajoy ofereix “esperit constructiu i mà estesa” als presidents autonòmics


Detenen una dona i la seva parella per robar al pis de Tarragona on ella treballava | NacióTarragona\nDetenen una dona i la seva parella per robar al pis de Tarragona on ella treballava\nSostreuen joies, diners, documentació i una targeta bancària amb la qual es gasten 1.500 euros\nper Redacció , Tarragona, 9 de febrer de 2021 a les 13:31 |\nEls Mossos d'Esquadra han detingut una parella de Tarragona acusada de robar al pis on ella treballava fent tasques domèstiques. Segons la policia, la dona hauria aprofitat la confiança de la víctima per furtar dues aliances, diners, targetes de crèdit i documentació. Posteriorment, l'home hauria lliurat una còpia del DNI de la víctima, una nòmina i un compte corrent falsificats a un establiment de Gavà per poder fer una compra per valor de 1.500 euros.\nEls investigadors també van comprovar que la dona havia venut les joies sostretes en una botiga de compravenda d'or. A més, l'any passat l'havien denunciat per furtar la llibreta i la targeta bancària de casa d'un altre home on anava a netejar, i per estafar-li més de 3.000 euros.\nEn aquesta ocasió la víctima és un veí de Tarragona que el 12 de gener va denunciar que li havien sostret de casa seva dues aliances de gran valor i diners en efectiu. Així mateix, va explicar als Mossos que feia uns dies havia denunciat la pèrdua de la seva cartera amb documentació personal i targetes bancàries, i que pels volts del 10 de gener algú havia gastat 1.500 euros amb la seva targeta.\nFinalment, els Mossos van detenir la parella diumenge. Ell té 37 anys, acumula nombrosos antecedents policials per delictes contra el patrimoni i passarà properament a disposició del jutjat de guàrdia de Tarragona acusat dels suposats delictes d'estafa, falsificació de document públic i altres falsificacions. Ella en té 36 i s'haurà de presentar quan sigui requerida per l'autoritat judicial per respondre d'aquests mateixos delictes, a més del delicte de furt.\nSocietat, Mossos d'Esquadra, robatori, Tarragona


App iOs Android Navega Mar Menor\nAplicació per a dispositius iOs i Android destinada a mostrar informació sobre la Manga del Mar Menor i l'estat dels seus fons i cotes. També s'ha de mostrar la informació meteorològica i ha de ser configurable en diferents unitats de mesura, tipus de coordenades i referències geogràfiques.\nDescarregar inicialment una sèrie de capes d'informació que es poden visualitzar sobre el mapa en forma de polígons o punts d'interès.\nLes diferents capes que es descarreguen mostren les dades de Batimetria, zones de companyia pesquera, zones de protecció ambiental, zones de fondeig, punts d'interès i limitacions de velocitat.\nL'aplicació té un Mode Navegació en el qual situa la posició real de l'usuari en el mapa, mostra la seva velocitat i informació i possibles alertes al voltant d'aquest.\nA més, l'apartat d'informació meteorològica es mostra amb un disseny modern i net, amb les dades meteorològiques de les pròximes hores.\nL'aplicació és configurable quant al sistema de referència geogràfica, tipus de coordenades i unitats de mesura.\nDesenvolupament de dues aplicacions (iOs i Android), que funcionin tant "online" com "offline" per a donar un servei d'informació sobre les diferents zones i punts d'interès a la Manga del Mar Menor.\nL'aplicació requeria ser àgil i mostrar en tot moment dades i alertes de la posició de l'usuari, en temps real, i ser útil mentre s'utilitza el mode navegació.\nCrear una App intuïtiva, fàcil, gratuïta i segura. S'han utilitzat tecnologies GeoServer per a la gestió i descàrrega de dades. SDK de Carto per a la impressió d'elements sobre el mapa. Tecnologies de posicionament mitjançant GPS per a informar l'usuari de la seva posició i de dades relacionades amb ell.


La jutge deixa en llibertat amb càrrecs els cinc joves detinguts en la baralla de Lloret\nLa jutge ha deixat en llibertat amb càrrecs els cinc joves detinguts en la baralla de la matinada de dilluns a Lloret de Mar. La jutge ha imputat als cinc detinguts majors d'edat -quatre italians i un holandès- disturbis, danys, lesions i resistència a l'autoritat. A més, la policia va detenir un sisè jove, senegalès de 16 anys, que va ser posat a disposició de la Fiscalia de Menors de Girona.\nEls cinc turistes van ser posats en llibertat després de declarar al jutjat d'instrucció de Blanes. Un dels joves italians detinguts va ser expulsat amb cinc dels seus amics de l'Hotel Esmeralda, on s'allotjava, segons fonts de la investigació. L'Hotel Montevista, que acollia tres italians també detinguts, s'havia compromès inicialment a expulsar els joves. No obstant això, responsables de l'hotel no han volgut confirmar aquest matí si els joves havien estat finalment desallotjats. La mesura d'expulsió, consensuada entre els hotelers i l'ajuntament, va rebre el suport dels alcaldes dels municipis de la zona, així com del gremi d'hotelers. No obstant això, els advocats dels arrestats la posen en dubte, perquè equiparen l'expulsió amb un desterrament, quan encara no hi ha sentència ferma sobre això.\nDetenen 6 turistes italians, d'un grup d'un centenar, per actes vandàlics a Lloret de Mar


TRIPLET DE VUIT DESCARREGAT CINC ANYS DESPRÉS!\n(id4d8, 4d8, Td8f, id5d8, 3d8, 2Pd5sim)\nFestival dels Bordegassos de Vilanova aquest diumenge a l'Arboç, on van descarregar tres castells de vuit, amb la torre de vuit com a gran èxit bordegàs en la diada del 15è Aniversari de la recuperació dels Minyons de l'Arboç. La torre folrada, que va ser el segon castell del dia, la van acompanyar del tres i el quatre de vuit. Feia cinc anys que els de la camisa groc terrós no descarregaven el triplet de vuit. La darrera vegada que ho havien assolit va ser al Concurs de Castells del 2012, quan datava també la darrera torre de vuit descarregada. A més, els de la capital del Garraf es van atrevir amb cinc de vuit, un castell que feia quinze anys que no duien a plaça. Va quedar en intent desmuntat, però van posar-hi dosos i les sensacions van ser molt prometedores.\nLa diada no va començar amb bon peu. El quatre de vuit de sortida va pujar amb bones mides, però amb tot dalt l'aixecador no ho va veure clar i el castell es va desmuntar. En altres moments això hauria generat nerviosisme, però els Bordegassos van demostrar que el carro gros el tenen per la mà i a la segona el van descarregar sense problemes. El novè quatre de vuit descarregat de l'any presentava diverses novetats al tronc. S'hi estrenava un terç i una quart. Dia rere dia, el fons d'armari amb els castells de vuit segueix ampliant-se.\nA segona ronda arribava el moment més especial del dia, els Bordegassos afrontaven el primer castell amb folre de l'any. La soca de la torre de vuit es va tancar bé a la primera, el folre es va muntar amb agilitat i el nucli es va sentir còmode en tot moment. Amb quarts col•locats tot estava a lloc i el castell va pujar amb molta decisió. Gairebé sense haver de treballar, els dosos ja estaven a lloc i començava l'entrada de la canalla. El castell es va carregar amb molta velocitat i amb molta corda de marge. El moment crític va arribar als pisos superiors just després de l'aleta; una dels quints va quedar molt avocada endavant i la de davant seu va quedar esquenada, però fent gal•la d'una tècnica i sang freda excepcional la van saber tornar a lloc. El castell s'estava descarregant i la plaça reconeixia amb una ovació la fita que els de Vilanova estaven assolint. Festa vilanovina a l'Arboç després de completar un castell al qual els Bordegassos li tenien moltes ganes. La colla de Vilanova va mostrar-se molt agraïda per la col•laboració a la pinya especialment de la Colla Jove Xiquets de Tarragona i els Castellers de Sants, que van aportar els cordons de seguretat que permeten afrontar amb el màxim de garanties un castell d'aquestes característiques. Aquesta torre va ser la primera descarregada per a l'enxaneta Noèlia Pizarro, l'aixecadora Clàudia Trias, els dosos Nerea Ribera i Ona González. També hi havia moltíssimes estrenes al folre, als primers cordons de la soca i al tronc, amb dues estrenes a quints També s'hi estrenava un dels terços, l'altre era la primera que descarregava en aquesta posició i un dels quarts també era la primera que descarregava en aquesta posició.\nEnmig de l'eufòria arribava la bomba del dia Un secret que no se li havia escapat a cap component de l'equip tècnic: a tercera ronda el cap de colla Marcel•lí Ferrer anunciava el cinc de vuit. Feia 15 anys que els Bordegassos no duien a plaça la catedral. Malgrat que el castell el tenen perfectament assajat, l'anunci va agafar de sorpresa la colla que, tanmateix, va agafar amb il•lusió el repte. El cinc també el van lligar a la primera i va pujar amb molt bones sensacions. El castell va arribar a col•locar dosos, moment en què el castell es va aplomar i parar. Però just en aquell moment un dels aixecadors va tenir petits dubtes que haurien afegit temps extra al castell i el cap de colla va ordenar desmuntar-lo. L'havien acaronat, l'havien pogut desmuntar sense problemes i, sobretot, havien espolsat nervis amb un castell que sense cap mena de dubte suposa un salt qualitatiu molt gran respecte als ja valuosos castells de vuit bàsics i fins i tot la torre de vuit.\n"Hem vingut a descarregar tres castells de vuit i sortirem amb tres castells de vuit descarregats", va exclamar Marcel•lí Ferrer, que va anunciar el tres de vuit en ronda de repetició. Un cop més els Bordegassos van demostrar que tenen el tres de vuit apamat, descarregant-lo amb molta comoditat i confiança malgrat el cansament acumulat. Ara mateix el tres de vuit ja és u castell comodí pels Bordegassos, que ja n'encadenen tres de descarregats. Van acomiadar la diada descarregant dos pilars de cinc simultanis. En acabat, més eufòria bordegassa per una diada antològica que, a més, dibuixa ben clars els horitzons de futur dels Bordegassos per al que resta de temporada i els propers anys. La colla de Vilanova torna a tenir fam de grans castells i està en plana disposició d'assolir-los.\nLa millor actuació del dia se la van anotar els Castellers de Sants, que van descarregar el tres de nou, el quatre de nou i la torre de vuit. La Colla Joves Xiquets de Valls va descarregar el tres de vuit amb l'agulla, el tres de nou, el cinc de vuit (primer de l'any) i el pilar de set. La colla Jove de Tarragona va completar el cinc de vuit, el quatre de vuit (prova del de nou sense folre) i el tres de vuit. La Colla Jove de Castellers de Sitges va anotar-se el quatre de set, el cinc de set i el quatre de set amb l'agulla, mentre que els Minyons de l'Arboç van descarregar la torre de sis, el tres de set i el quatre de set, a més de carregar el pilar de cinc.\nDiumenge vinent, a Sabadell\nEls Bordegassos volen aprofitar el seu estat de gràcia per seguir sumant grans castells. Diumenge vinent, 15 d'octubre, tindran una nova oportunitat a Sabadell, a la diada dels Saballuts. Els vilanovins compartiran plaça amb els Castellers de Sabadell, els Moixiganguers d'Igualada i els Xics de Granollers. La diada començarà a les 12 del migdia i tindrà lloc a la plaça de Sant Roc.


10a Festibity – Energètic | Col·legi Oficial d'Enginyeria Informàtica de Catalunya COEINF\nSubmitted by mingool on 3 abril 2012 – 22:25No Comment\nAmb la satisfacció pel trajecte recorregut, la Festibity té la seva raó de ser, ara més que mai. Durant aquests anys hem parlat de la importància de les tecnologies de la informació en relació amb els principals temes d’actualitat. I què millor, a dia d’avui, que endinsar-nos en el món de l’energia amb energèTIc.\nEn un context de canvi i de transformació com l’actual, parlem del creuament entre el sector energètic i les TI en clau d’oportunitats. Energia intel·ligent, eficiència, estalvi energètic, gestió de la demanda i de la disponibilitat, consciència mediambiental… En definitiva, noves aliances, projectes i escenaris de present i de futur gràcies a les tecnologies de la informació, energèTIc.\nCom ja és tradició, les Mencions Festibity seran també protagonistes en aquesta 10a edició, on es lliuraran les Mencions FIB, Honorífica, Iniciativa TIc i FiberEmprenedors.\nUna edició molt especial que volem compartir amb tu en clau de celebració i de festa, en clau de reptes i d’oportunitats.\nLa 10a Festibity tindrà lloc el 10 de maig de 2012 al Hall de l’Edifici MEDIA-TIC de Barcelona a les 19:30h (Roc Boronat, 117 – cantonada amb Sancho d’Àvila).\nCal confirmar l’assistència abans del 4 de maig.


Fòrum EduTicTac: Lliurex-smart\n◄ Aula Lliurex 15.05: alguns ordinadors no fan login amb cap usuari\nWiki nova a LliureX ►\nby Angel Berlanas Vicente - Monday, 14 September 2015, 9:06 PM\nInstala el paquet del notebook directament. Smart-notebook desde el synaptic o centre de programari.\nEl forum de Lliurex no es abandonat, de fet jo estic per alli cada dia.\nSi tens qualsevol problema intenten resoldrel el mes aviat posible.\nby Alfons Rovira - Monday, 14 September 2015, 10:45 PM\nHola Francesc Xavier\nPotser cal activar el repositori d'Ubuntu\nPer saber la versió que estàs utilitzant de lliurex:\nProva d'activar els repositoris d'Ubuntu i actualitza\nby Francesc Xavier - Tuesday, 15 September 2015, 5:40 PM\nHe actualitzat els repositoris tal i com m'indiques però tampoc em deixa instal·lar lliurex-smart ni smart-notebook.\nJa no se que fer més.\nby Angel Berlanas Vicente - Wednesday, 16 September 2015, 2:47 PM\nJo he provat aquest matí amb l'ordre "sudo apt-get install lliurex-smart" en un servidor i tot s'ha instalat.\nQuina versió de LliureX tens?\nby Francesc Xavier - Wednesday, 16 September 2015, 8:28 PM\nby Pep Pons - Sunday, 20 September 2015, 7:57 PM\nÉs un tema molt seriós amb la instal·lació de la pissarra digital, en el meu centre tenim 5 pissarres model smart SB480,,,\nSi s'instala tot el programari, però lliurex 15 no la detecta, he arribar a un punt màxim en que si es detecta i només funciona quan es calibra, però després res...açó es un kaos. El tècnic del SAI d'aci LA Marina està avisat de fa un mes, i quan vinga no crec que puga fer-la funcionar. Esta clar que és un problema del kernel.\nArribat a este punt i de tantes hores perdudes, la sol·lució més ràpida i espere que ixca la llum abans es reistalar el sistema d'abans que en este cas és el gran sistema windows XP, que pareixia mort però resorgeix com l'au Fènix.\nInstruccions en un fòrum\nby Pep Pons - Monday, 21 September 2015, 2:46 PM\nConfirmat pel distribuidor de pisssarres smart, no hi han drivers per a lliurex 15 si per a la 14\nby Pep Pons - Wednesday, 23 September 2015, 9:03 PM\nSol·lució gràcies al tècnic Juanje de Benidorm. Comparteix\n"Mando la solución al problema, si no podéis solucionarlo comunicadmenlo a través de este ticket.\nPrimero instala el paquete de lliurex-smart desde el synaptic.\nUna vez instalado el paquete tienes que desinstalar los paquetes xf86-input... y xserver-xorg que se instalan junto al lliurex-smart.\nInstala los paquetes adjuntados xf86-input... y xserver-xorg...\nPor ultimo instala nwfermi y reinicias.\nAdjunte els dos arxius: PRIMER PAQUET\nby Pep Pons - Wednesday, 23 September 2015, 9:04 PM\nby Alfons Rovira - Wednesday, 23 September 2015, 10:24 PM\nPep, moltes gràcies per compartir la informació.


Acció Social i Ciutadania lliura la Medalla Centenària a Maria Riquelme Torres\nL'acte de lliurament de la medalla es celebrarà aquest proper dilluns a la residència Cambrils Suite\nLa coordinadora territorial de l’Institut Català de les Dones a Tarragona, Isabel Sales, lliurarà aquest dilluns 20 d’octubre la Medalla Centenària a la senyora Maria Riquelme Torres. L’acte tindrà lloc a les 12 hores a la Residència Cambrils Suite, on actualment viu l’homenatjada.\nMaria Riquelme va néixer el 20 d’octubre de 1908 a Jumilla (Múrcia). Després de casar-se es va traslladar a Catalunya i des de finals de l’any passat resideix al centre Cambrils Suite. Entre les seves aficions, destaca sobretot la de fer ganxet.\nLa Medalla del Centenari és una iniciativa de la Secretaria de Polítiques Familiars i Drets de Ciutadania del Departament d’Acció Social i Ciutadania. Es tracta d’una medalla d’argent gravada amb el nom i l’any de naixement commemorativa del centenari. A aquest reconeixement institucional poden accedir totes les persones residents a Catalunya que compleixin els requisits i realitzin la sol·licitud corresponent.\n12:00|.Residència Cambrils Suite. Carretera de Cambrils a Montbrió, quilòmetre 3|Cambrils (El Baix Camp)\nLa coordinadora territorial de l’ICD a Tarragona, Isabel Sales, lliura la Medalla Centenària a la senyora Maria Riquelme Torres


IniciRobert WyattRobert Wyatt - Cuckooland (2003)\nRedacció dimarts, de gener 05, 2016\nRobert Wyatt és el unsung hero total. Passarà als annals de la història del rock pel so Canterbury i els Soft Machine, però el seu art s'estén molt més enllà de les dècades daurades del rock o d'aquesta percepció tan reduccionista situant-lo només com un pioner llunyà. Va estar a Deià al costat de Kevin Ayers (que grandíssima pèrdua), a les Illes Balears a casa de Robert Graves quan aquí Paquito ens tenia prohibit vestir amb el color vermell. Molts pensen que la contracultura va començar a la casa illenca de Graves, a les illes també van acudir Dylan, Hendrix, Marley, on es respirava l'aire de llibertat suficient per crear obres magnes del rock, grans grups com King Crimson, Pink Floyd... Sempre he pensat que ningú com Wyatt representa aquesta època perduda, només ell va ser capaç de deslligar el rock del seu bressol anglosaxó alimentant-lo d'altres elements aliens, d'altres cultures.\nAixí doncs, no existeix una denominació que pugui contenir tota la grandesa de Robert Wyatt, no hi ha etiqueta, ni rock, ni jazz, ni prog, ni avant-garde, que pugui explicar l'amplitud de mires d'aquest senyor, música sense cap barrera. Dels seus discos en solitari "Rock Bottom" és mític, "Shleep" és únic, però on posis l'orella encertaràs. Com aquest "Cuckooland" que avui us presento.\nSimplement amb la nòmina de col·laboradors és per a quedar-se cartró-pedra, la no molt coneguda Karen Mantler que escriu algunes de les cançons, també tenim a Phil Manzanera, Paul Weller, David Gilmour, Brian Eno ... i uns quants més tots al servei de Robert Wyatt, encara que no pot considerar-se "Cuckooland" un disc de col·laboracions, Wyatt és un catalitzador perfecte per a que surta la química del moment. Pot passar del pop al jazz en un sospir recolzant-se amb mestria amb una base de piano i trompeta, i la seva dolça i reconfortant veu, m'agrada la frase llegida "Wyatt pot ser Chet Baker, però també pot ser els Beatles".\nArriba a uns nivells d'inquietant bellesa com a "Cucko Madame", a més en aquest disc pinta retrats bucòlics de la vella Europa pels carrers de Paris a "Old Europe", aborda temes que ningú aborda, com l'extermini dels gitanos a "Forest", i la dependència al valium dels nens iraquians a "Lullaby for Hamza/Silence", ambdues co-escritas amb la seva companya Alfreda Benge. Deixa clar el seu eclecticisme amb homenatge a Vinicius de Moraes i Antônio Carlos Jobim en la versió de "Insensatez". S'acosta a cultures que queden tan llunyanes en el rock, i ho fa tan fàcil, com a "La Ahada Yalam (No-One Knows)", tan allunyat dels meus gustos, i al mateix temps tan esfereïdora instrumentació, que la percebo bellesa en estat pur.\nEm veig tan petit al costat d'un disc com aquest, que sóc incapaç d'escriure una paraula més, només puc dir que el recomano. Un artista al qual cal descobrir i en el qual cal aprofundir. Robert Wyatt és un dels més grans.\n00's 2003 Clàssics LP NSVSR Robert Wyatt


L’Ajuntament comença les obres de la rampa d’accés a l’aparcament de Bruixes – Noticies en Valencià de València Castelló i Alacant\n22 mayo, 2018 vlcseo 203 Views 0 Comments\nAmb motiu d’esta actuació es desvien línies d’autobusos i s’amplien les zones de càrrega i descarrega\nFinalitzats els treballs previs d’adequació de la zona, demà comencen, pròpiament, les obres de l’aparcament de la plaça de Ciutat de Bruges que s’inicien amb la construcció de la rampa d’accés a esta infraestructura, en el carrer Manuel Aguilar. Amb motiu d’estes obres, a partir de les 9.30 hores, es desviaran les línies de l’Empresa Municipal de Transports (EMT) que passen per esta via per accedir a l’avinguda de l’Oest. També es veuran afectats els autobusos que circulen per la citada avinguda, ja que es tallarà el trànsit en el tram comprès entre els carrers Llanterna i Carabasses.\nEl regidor delegat de Mobilitat Sostenible, Giuseppe Grezzi, s’ha traslladat hui fins la zona afectada, per a informar del pla de l’obra als principals agents socials de l’entorn d’este aparcament. Concretament, en esta trobada s’han donat cita representants de comerciants del Centre Històric, del Mercat Central, i d’associacions veïnals com Amics Del Carme o Velluters que han estat atesos per responsables de la direcció de l’obra i de l’EMT, així com personal del servici de Mobilitat Sostenible.\nEn el transcurs d’esta trobada, organitzat per informar i resoldre dubtes de veïnat i comerciants de la zona, el regidor també ha informat que «per a facilitar la càrrega i descàrrega en esta zona tan comercial s’amplien les zones habilitades per a tal fi».\n← Un lustre de paelles al Japó amb el Concurs de Sueca\nCiutadans denúncia la falta de salubritat d’un solar en el carrer Guillem Sorolla →\nEsta és la cinquena vegada consecutiva que el certamen gastronòmic recala en el país nipó, en una de les semifinals


Gestió sostenible rural - ADRINOC\nGestió Sostenible Rural és un projecte de cooperació en el qual participen tots els Grups d’Acció Local (GAL) Leader de Catalunya. El projecte situa la Responsabilitat Social Empresarial (RSE) com a eix estratègic d’un model de desenvolupament socieconòmic territorial que implica i alinea totes les parts interessades cap a un mateix repte comú: la construcció de territoris responsables i “intel·ligents”.\nEl projecte ha promogut la integració de polítiques de RSE a les empreses beneficiàries d’ajuts Leader (Eix 4 PDR 2007-2013), com a fórmula per garantir-ne la sostenibilitat, i per extensió, la de les comarques on s’ubiquen: Si guanyen les empreses, guanya el territori.\nGAL coordinador: Associació per al Desenvolupament Rural Integral de la zona Nord-Oriental de Catalunya.\nFomentar la gestió de la responsabilitat social de les organitzacions públiques i privades en els 13 territoris Leader de Catalunya, a partir d’una metodologia compartida de treball: el Codi de Gestió Sostenible.\nAfavorir el diàleg i la intercooperació entre organtizacions per establir i afrontar els nous reptes territorials cap a la sostenibilitat.\nComunicar i posar en valor els èxits en matèria de creixement intel·ligent, sostenible i integrador dels territoris rurals de Catalunya (Responsabilitat Social Territorial).\nFormació a l’entorn de la RSE.\nElaboració de material metodològic de referència comú.\nReforç de les estructures del GAL, amb la incorporació de personal tècnic de RSE.\nAssitència tècnica permanent en RSE.\nSessions d’assessorament individual per a implantar polítiques de RSE a les organitzacions beneficiàries d’ajuts Leader.\nSessions d’assessorament grupal per a beneficiaris.\nFormació específica per a l’elaboració de memòries de sostenibilitat, d’acord amb Global Reporting Initiative.\nConcessió dels certificats en Gestió Sostenible Rural als promotors que han culminat el procés Leader.\nElaboració de material divulgatiu sobre RSE.\nJornades de sensibilització.\nTallers i visites per a l’intercanvi d’experiències entre empreses.\nImpuls de xarxes de cooperació público-privades per tal d’afrontar reptes de sostenibilitat.\nFoment de la intercooperació territorial.\nPer a més informació: www.gsrural.org


04/13/2021 02:41:14 PM\nSant Boi celebra el I Seminari de Hip Hop i Cultura Urbana\nHi participen, entre altres, Xhelazz, RapsusKlei, Shuga Loren i Juan Solo\nCan Massallera acull el 24 i 25 d'octubre, el I Seminari de HIp Hop i Cultura Urbana de Sant Boi. Hi haurà tallers de rima, break dance i big box, una sessió de micro obert, exhibicions de dj's i concerts musicals amb Xhelazz, RapsusKlei, Shuga Loren + Banda Ancha, Daggah, Aniki, Ursula, Ciudad Satélite, Syla & Mai, Números Rojos i Password, entre altres. El programa també inclou "Fly Girl", una producció especial per a aquest seminari.protagonitzada per set sis MC i una DJ que volen demostrar que les dones tenen un paper cada cop més important dins del rap estatal.\nShelazz i RapsusKlei\nXhelazz serà el protagonista d'un dels concerts del seminari. Hi presentarà el primer disc en solitari, "El soñador elegido", després de la seva participació en la gira "Vivir para contarlo" del grup Violadores del Verso.. Xhelazz és de Saragossa i ha creat un estil propi amb un directe potent i sense respir i unes lletres de gran intensitat que barregen la denúncia social amb l'intimisme. Al Seminari de Hip Hop també actuarà RapsusKlei, un altre músic de Saragossa, molt conegut en l'escena hip hop underground.\nDones del hip hop\nTot just després del concert de Shellazz hi huarà un altre dels plats forts del seminari: la "dj" Daggah i les "mc" Aniki, StricTags, Mai, Yaina, Ursula i Shuga compartiran escenar per demostrar al públic assistent que el hip hop també és cosa de dones.\nRap de Sant Boi i de la comarca\nShuga i Loren també actuaran a Can Massallera. Són els músics de hip hop amb més prestigi i trajectòria de la ciutat. Ex membres de Magnatiz i autors de discos en solitari, aquest any han editat "Se acabó el romanticismo" al costat del col·lectiu Banda Ancha. Ciudad Satélite, de Cornellà, i Mai, de Castelldefels, formen part també del cartell del seminari.\nTaller de rima de Juan Solo\nEl Seminari de Hip Hop i Cultura Urbana inclou una oferta de tallers. Un dels més interessants serà un taller de rima a càrrec de Juan Solo, MC de Solo los Solo, un dels millors del panorama estatal, i autor de rimes molt reconegudes per la crítica musical. També hi ha previst un taller de break dance i un altre de big box i banda.\nHo organitzen: Cultura F i Ajuntament de Sant Boi\nSeminari Hip Hop.jpg


Què fer / Muntanya i Neu / Àrees naturals protegides / Parc Nacional d'Aigüestortes i Estany de Sant Maurici\nEl Parc Nacional d'Aigüestortes i Estany de Sant Maurici es troba situat en un dels paratges més privilegiats de la serralada dels Pirineus. Està inclòs a la Xarxa de Parcs Nacionals Espanyols i és l'únic de la seva categoria a Catalunya.\nSi sou fans de la naturalesa i l'aventura o us emocioneu amb els paisatges d'alta muntanya, aquest Parc Nacional és una destinació de fama reconeguda. Les valls, envoltades de cims de més de 3.000 m d'altura, atresoren una magnífica representació de tots els elements que caracteritzen l'alta muntanya pirinenca, tant en les formacions geològiques com en la flora i fauna. L'aigua és potser l'element més característic del parc, ja sigui en forma de neu, rius, cascades o formant part dels més de 200 llacs que estan repartits per la geografia i que donen a aquest espai natural de protecció especial un caràcter únic i irrepetible.\nItineraris guiats, senderisme d'alta muntanya, alpinisme, escalada en roca o en gel, raquetes de neu, esquí de muntanya.\nConjunt d'esglésies romàniques de la Vall de Boí, Patrimoni Mundial per la UNESCO des de l'any 2000, les falles de la nit de Sant Joan (baixada de torxes des de la muntanya a les places dels pobles per formar una gran foguera), Patrimoni Oral i Inmaterial de la Humanitat per la UNESCO des de l'any 2015, Festa d'Els Raiers de la Pobla de Segur (descens de rais de fusta de construcció tradicional pel riu), Concurs de Gossos d'Atura a Llavorsí.


Cabanes i Diputació readapten el Pla d'Instal·lacions Esportives que permetrà estalviar 400.000 euros fins al 2015\nL'Ajuntament construirà en esta legislatura un complex esportiu amb dos pistes de pàdel i vestuaris i millorarà les de tenis.\nL'Ajuntament de Cabanes i la Diputació de Castelló modificaran la quantia del Pla d'Instal·lacions Esportives previstes per al municipi fins a l'any 2015 a fi d'adaptar-ho a la situació econòmica actual.L'alcalde de Cabanes, Francisco Artola, així ho va transmetre al diputat provincial d'Esports, Luis Martínez, que es va mostrar partidari de realitzar la modificació que permetrà a l'Ajuntament estalviar més de 400.000 euros en els pròxims quatre anys.\nEl primer edil de Cabanes va explicar al diputat que la quantitat prevista en un primer moment que havia de ser assumida per l'Ajuntament ascendia a 700.000 euros per a la construcció i adequació de les instal·lacions esportives en el municipi “és en estos moments inassumible” pel que dins de la política de contenció del gasto s'ha optat per fer una modificació del projecte respecte a la quantia inicial i rebaixar-ho fins a 250.000 euros”.\nAmb eixe pressupost, el consistori de Cabanes té previst realitzar un complex esportiu amb vestuaris i dos pistes de pàdel, a més de millorar les instal·lacions per a la pràctica del tenis, una instal·lació que ha sigut molt demandada pels veïns.\nL'alcalde va insistir en el fet que en èpoques com l'actual “l'Ajuntament ha de fer retalls i hem optat per sacrificar algunes instal·lacions esportives ja que una inversió de 700.000 euros en els pròxims quatre anys és de moment inassumible, i hi ha altres necessitats més prioritàries”.


Què són els productes Km 0? - El Gourmet Català Què són els productes Km 0? - El Gourmet Català\nDarrerament se’n parla molt i sembla que estan de moda, però què són els productes Km 0?\nA diferència dels productes alimentaris que viatgen milers de quilòmetres des del seu lloc de producció fins al supermercat i d’aquí a casa nostra, existeixen els anomenats productes km 0 o productes de proximitat.\nSón tots aquells aliments que han estat produïts en un radi no superior als 100 quilòmetres, fet que comporta un considerable estalvi d’energia a l’hora de transportar-los.\nLa singularitat principal d’aquest tipus de productes és que tenen en compte la distància entre el punt de recol·lecció o producció i el seu lloc de consum final.\nEs tracta d’una tendència que ha sorgit amb el moviment slow food, una associació gastronòmica que defensa una nova manera d’entendre l’alimentació, focalitzada en l’ecologia, el desenvolupament sostenible, la promoció de la biodiversitat, el comerç just i el compromís ètic amb els productors.\nPer a què un producte sigui considerat Km 0:\nHan de ser productes locals, produïts i consumits en un radi que no pot ser superior a 100 km.\nQue siguin productes de temporada.\nSón productes ecològics. El seu procés de producció i transport compleix unes normatives que garanteixen que es tracten d’aliments naturals, i no se’ls ha afegit productes químics ni tòxics.\nTot el procés de producció i transport es realitza amb la protecció del medi ambient.\nEls defensors de potenciar al màxim els productes Km 0 volen reduir el fort impacte ecològic que comporta el transport de matèries primeres a milers de quilòmetres de distància. També son partidaris d’un estil d’alimentació més saludable i natural, sense fer servir o molt limitadament productes químics o artificials per a la conservació dels aliments.\nEn resum, la filosofia del Km 0 aposta per cuinar productes locals, de temporada, que estiguin vinculats al territori, tenint cura dels processos ecològics i la conservació de la natura.


La Parranda El Portell de Castalla brinda pel seu primer quart de segle - ESCAPARATE DIGITAL\nLa Parranda El Portell de Castalla brinda pel seu primer quart de segle\nL’Auditori de Castalla quasi ple va ser testimoni, el dissabte 23 de desembre, de la commemoració del 25 aniversari de la Parranda El Portell, els membres de la qual van oferir un concert extraordinari anomenat ‘Quart de segle’.\nEn este espectacle, on a banda de la música també va haver imatges per al record de la trajectòria de El Portell, es van interpretar 19 temes i dos bisos, alguns d’ells arreglats per a l'ocasió, com per exemple el son ‘Lágrimas Negras’, que va interpretar magistralment Paqui Mollà, o la ‘Tonada a Manuel Rodríguez’, una cueca amb lletra de Pablo Neruda, en la que que els va ajudar, amb el seu bon fer i les seues mans privilegiades, el concertista de guitarra Jaume Rico.\nAltres peces destacables són ‘La Muralla’, de Quilapayún, ‘Ligia Elena’ de Rubén Blades, el ‘Bolero de l’Alcudia’, amb lletra de Vicent Andrés Estellés, que van ballar magníficament Ana Leal i Álvaro Berbegal, o ‘Unicornio’, de Silvio Rodríguez, peça que té per a El Portell connotacions emotives i que van aprofitar per retre homenatge als parranders que ens han deixat definitivament.\nEn resum, la vetlada va ser un autèntic ‘Brindis pel quart de segle’ (altra de les peces executades) amb els amics i seguidors de la Parranda El Portell.\nEn la foto, tres membres de la Parranda El Portell brinden pels primers 25 anys del grup: Flori Domenech, Pepe Gisbert y Pepe Sempere.


Malta cedeix i deixa desembarcar al seu port 62 migrants del vaixell Alan Kurdi\nEls immigrants arriben a Malta després d'un acord de quatre països de la UE, França, Alemanya, Portugal i Luxemburg, per repartir-se'ls\nRedacció 13/04/2019 - 10.37 Actualitzat 13/04/2019 - 11.04\nDones i menors rescatats al vaixell Alan Kurdi, de l'ONG alemanya Sea Eye (Reuters)\nEls 62 immigrants rescatats al Mediterrani ara fa deu dies i que eren al vaixell Alan Kurdi, de l'ONG alemanya Sea Eye, podran desembarcar finalment a Malta, tot i que després se'ls traslladarà a altres països.\nHo ha anunciat el primer ministre maltès, Joseph Muscat, que avisa que cap d'aquests immigrats es quedarà a Malta, perquè, assegura, el país "no pot sostenir aquesta càrrega".\nLa setantena d'immigrants van ser rescatats ara fa deu dies. Des de llavors eren a dins del vaixell de Sea Eye. L'ONG reclamava una solució urgent per a aquestes persones, que ja havien començar a presentar problemes de salut. En les últimes hores s'havien evacuat d'urgència dues dones i un membre de la tripulació.\n sea-eye (@seaeyeorg) April 12, 2019\nCom ja ha passat en altres ocasions, Malta prohibeix al vaixell entrar a port i enviarà embarcacions de la Guàrdia Costanera per traslladar els immigrants a terra.\nEl primer ministre maltès ha agraït a la Comissió Europea la coordinació en les negociacions per reallotjar aquests migrants, però ha denunciat "les pressions" que ha rebut per trobar una solució al problema.\n"El membre més petit de la Unió Europea ha estat sotmès a una pressió innecessària i se li ha demanat que resolgui un cas que no era de la seva responsabilitat ni la seva competència."\nTambé ha demanat a les ONGs que "compleixin totes les convencions i regulacions aplicables".\nImmigrants rescatats al vaixell Alan Kurdi, de l'ONG alemanya Sea Eye (Reuters)\nAquest dijous, l'Organització Internacional per a les Migracions, l'ACNUR i l'Unicef havien exigit en un comunicat conjunt que es trobés una solució immediata per a la setantena d'immigrants de l'Alan Kurdi. Destacaven que tots ells fugien de Líbia, on ja havien patit "greus violacions dels drets humans".\nEl ministre d'Interior italià, l'ultradretà Matteo Salvini, s'ha felicitat que "cap dels migrants del vaixell Alan Kurdi ha arribat a Itàlia", com ell mateix havia promès. I ha donat la raó al primer ministre maltès quan ha denunciat "la pressió indeguda i perillosa de les ONGs". Salvini demana que no es deixi a aquestes organitzacions "saltar-se les lleis".


De Guindos defensa el càrrec de Sòria al Banc Mundial perquè "no se li pot dir no"\nDe Guindos , ministre d'Economia a funcionals, ha defensat des de la cimera del G20 a la Xina la presència de José Manuel Soria com a nou càrrec del Banc Mundial. El polític popular ha assenyalat que no hi ha raons que impedeixin aquesta designació. A més, ha afegit que si s'impedís seria "il·legal".\n"No es tracta d'una decisió política sinó que és merament administrativa ", reconeixia De Guindos a un grup de periodistes durant el viatge.\nEl titular en funcions d'Economia assegura, a més, que no hi ha una altra candidatura "millor" que la de Soria. Segons ha assenyalat el Govern, Albert Nadal, secretari d'Estat, va licitar per aquest lloc però es va retirar de la carrera per ell.\nDe Guindos apunta que Sòria va dimitir com a ministre d'Indústria per les seves responsabilitats polítiques, en entendre que no havia donat les explicacions exactes després de ser relacionat amb els anomenats "papers de Panamà", però que queda clar que no està imputat de cap manera.\nDesprés d'insistir que es tracta d'un càrrec al qual pot optar perfectament en la seva qualitat de funcionari, de Guindos ha destacat que l'anunci es va fer quan acabava el termini fixat pel Banc Mundial.\nper tant, no entén que pugui qualificar d'espectacle l'anunci que Sòria pretén fer-se amb un lloc directiu en aquesta institució financera.\nen defensa de Soria, el ministre d'Economia també va dir que podria haver optat a altres càrrecs millor remunerats com, per exemple, el de director de l'oficina econòmica d'Espanya a Nova York, un lloc que també estava vacant.\nMalgrat que l'oposició demanava la seva compareixença urgent al Congrés, el polític no té previst acudir a donar explicacions. Això sí, De Guindos es va mostrar disposat a respondre sobre aquest assumpte si els portaveus dels grups s'ho plantegen en una altra compareixença.


Marta Garcia i Oriol Cardona, nous campions de Catalunya d'esquí de muntanya - FEEC - Federació d'Entitats Excursionistes de Catalunya\nNotícies - 08/03/2020\nMarta Garcia i Oriol Cardona, nous campions de Catalunya d’esquí de muntanya\nMarta Garcia (Club Esquí Cerdanya Skimo Team) i Oriol Cardona (Ski Club Camprodon) s’han coronat com a campions de Catalunya d’esquí de muntanya individual, després d’imposar-se en la 20a edició de la Pocatraça. La prova, organitzada pel Centre Excta. d’Olot, s’ha celebrat en l’entorn del santuari de Núria com és habitual, reunint prop de 120 esquiadors.\nTot i la neu caiguda durant l’última setmana havia deixat un terreny força emblanquinat, el vent se n’ha endut una bona part en les parts mitges de la vall. Aquest fet ha obligat a l’organització ha escurçar part de l’itinerari previst per a la categoria absoluta, obviant el tram de Fontalba. Així doncs, l’itinerari definitiu ha partit des de Núria, s’ha enfilat per la coma de l’Embut fins al coll de Pic del Segre Petit (2.740), baixada posterior fins el torrent sota el pluviòmetre per remuntar de nou fins el Puigmal (2.910), tornant de nou a Núria per la coma de l’Ortigar.\nOriol Cardona (Ski Club Camprodon) no ha tingut rival i s’ha alçat amb un còmode triomf després de 1 hora, 21 minuts i 59 segons, proclamant-se campió de Catalunya absolut d’esquí de muntanya. L’actual campió estatal comença l’any amb bon peu, sumant el segon triomf després de la victòria aconseguida fa quinze dies a la prova andorrana d’Skimo 10, formant parella amb Marc Pinsach. L’esquiador urgellenc Jordi Alís (Club Esquí Cerdanya Skimo Team) ha arribat en segona posició amb un temps de 1h24’48” i s’enduu el sots-campionat, mentre que el bronze ha estat per Pau Coll (Ski Club Camprodon), parant el crono en 1h26’17”.\nLa victòria femenina també ha estat contundent. Marta Garcia (Club Esquí Cerdanya Skimo Team) ha fet bo els pronòstics i ha tirat d’experiència per endur-se un triomf còmode davant les seves rivals amb un temps de 1 hora, 40 minuts i 38 segons. L’esquiadora osonenca s’enduu al sarró el títol català, éssent una de les millors esquiadores catalanes de l’actualitat. La segona posició ha estat per Julia Casanovas (Club Esquí Cerdanya Skimo Team) en 1h47’13” i, molt més distanciada, creuava la linea d’arribada Queralt Riba (Club Excta. Ripoll) amb un temps de 2h03’10”.\nEn categoria juvenil, els medallistes olímpics Ares Torra (AE Mountain Runners del Berguedà) i Marc Ràdua (Club d’Esquí La Pobla de Segur) s’han proclamat campions de Catalunya mostrant la bona salut del nostre planter. Un relleu que el cadet Gael Álvarez (Club Esp. Mindundis Team) i el júnior Albert Pérez (Club Cerdanya Skimo Team) ja havien constatat pocs minuts abans, amb una generació que arriba amb força.\nEstrenat la temporada passada, el campionat de Catalunya infantil també ha deixat mostres del bon planter que tenim a casa nostra. Anna Garreta (Club Esquí La Pobla de Segur), Erola Rocias (Club Esp. Cerdanya Pirineus) i Elna Ferrer (AE Mountain Runners del Berguedà) han ocupat les tres primeres posicions femenines, mentre que Aaron Álvarez (Club Esp. Mindundis Team), Jan Monné i Miquel Casals (AE Mountain Runners del Berguedà) han dominat els tres primers llocs masculins.\nA l’acabar, s’ha dut a terme el lliurament de premis de les diferents categories, així com el reconeixement als actuals campions de Catalunya de l’especialitat. A l’acte hi han pres part el president de la FEEC, en Jordi Merino, i com a vocal de la Junta Directiva, en Marcial Aleman.\nLa cursa Pocatraça formava part de la 36a Copa FEEC-Ferrino d’esquí de muntanya, éssent l’última que es disputa en terres catalanes. La prova andorrana de Les 2 valls tancarà la competició els propers 21 i 22 de març.


EL DESGEL DE L'ÀRTIC ÉS MÉS CRÍTIC QUE MAI | YCOM\nEl desgel de l'Àrtic s'accelera a un ritme vertiginós\nEl desgel de l’Àrtic s’accelera a un ritme vertiginós\nL’escalfament global no condueix a un augment lineal, sinó que accelera el procés de desglaç amb els anys. La pèrdua anual de massa de les glaceres dels dos pols equival a 268 milions de piscines olímpiques.\nEl gel de Groenlàndia és més sensible al canvi climàtic del que es pensava. Aquesta és la conclusió d’un nou estudi les dades del qual revelen un increment del 30% en la desaparició de la capa superficial des de començaments del segle XX, amb conseqüències directes sobre l’augment del nivell del mar.\nGroenlàndia alberga el segon dipòsit d’aigua dolça més gran de la Terra, després de l’Antàrtida. Actualment, el 60% de les contribucions a l’augment del nivell del mar provenen del desgel de la seva capa superficial que s’obre camí a través de corrents que arriben fins a l’oceà. Els científics estimen que la desaparició total d’aquesta capa de gel de l’Àrtic suposaria una elevació de set metres en el nivell global del mar.\nDesglaç sense precedents\nFins ara, s’havia estudiat l’impacte del canvi climàtic sobre l’extensió del gel en l’Àrtic a través d’observacions satel·litals que revelaven dades del desglaç des dels anys 1970. Avui, un estudi publicat a la revista Nature recrea una nova crònica històrica més precisa des del segle XVII fins a l’actualitat que descriu el recorregut del gel.\nEl treball permet comprendre millor el veritable impacte del clima sobre l’Àrtic. Els resultats d’aquesta recerca, liderada per Luke Trusel de la Universitat de Rowan (Nova Jersey, EUA), revelen que l’augment del desglaç va començar a mitjan 1800, després de l’inici de l’era industrial, i que la velocitat de desaparició no ha fet més que accelerar-se, per sobre de la variabilitat normal, fins al dia d’avui.\nSarah Das, de la Institució Oceanogràfica de Woods Hole (WHOI, per les seves sigles en anglès) i coautora de la publicació explica que els índexs actuals “s’han disparat” per sobre de la normalitat:\n“En comparació del començament de l’era industrial, ens trobem actualment amb un 50% més d’aigua de desglaç. Segons les dades, s’ha produït un 30% d’aquest augment únicament durant el segle XX”.\nAquestes alarmants conclusions van ser el resultat d’un treball d’observació de nuclis extrets del gel glacial i d’un casquet costaner en diferents zones de més de 1.800 metres per sobre del nivell del mar. A aquesta altitud, l’aigua fosa durant l’època estival es congela abans i evita perdre’s en l’oceà. D’aquesta manera, es registra en el gel una cronologia de bandes congelades que indiquen, any per any, les condicions ambientals del terreny.\nExpedicions a llocs remots de Groenlàndia\nLes perforacions es van realitzar durant diverses expedicions que van tenir lloc el 2003, 2014 i 2015. L’accés a aquests punts remots va ser possible gràcies a l’ajuda d’un helicòpter i una avioneta, a més d’un equip complet dotat amb material d’esquí i d’acampada.\nDesprés de les expedicions, els nuclis van ser traslladats als EUA per a la seva posterior anàlisi en diferents laboratoris. Finalment, els resultats es van combinar amb dades registrades per satèl·lit i models climàtics amb la finalitat de validar les observacions.\nSegons l’expert en glaciologia, Nick Golledge, de la Universitat de Wellington (Nova Zelanda):\n“Aquest nou estudi és significatiu perquè combina mesuraments dels canvis en la desfeta de la superfície de la capa de gel de Groenlàndia amb simulacions de models computaritzats independents, i ambdues línies mostren clarament que el desglaç de les últimes dècades no té precedents en els últims 350 anys”\n“Els mesuraments satel·litals s’empren únicament des de fa aproximadament 80 anys per comprendre la resposta del gel al canvi climàtic. Aquests nous registres dels nuclis de la capa superficial, combinats amb les dades anteriors, proporcionen un context històric crític molt anterior”, afegeix Matt Osman, del Programa Conjunt MIT-WHOI i coautor de l’estudi.\nLa recerca mostra que a mesura que la temperatura de l’aire augmenta sobre Groenlàndia, el desglaç s’accelera. En lloc de fondre’s a un ritme constant a mesura que el clima s’escalfa, la capa es fondrà cada vegada més per cada grau d’augment en l’atmosfera.\nUn món que s’ofega\nL’últim informe del Panell Intergovernamental sobre el Canvi Climàtic (IPCC, per les seves sigles en anglès) estableix que encara si, sent optimistes, aconseguim limitar aquest segle l’escalfament global a 1,5ºC respecte als nivells preindustrials, seguirem sofrint un augment del nivell del mar durant el proper segle XXII. Així ho descriu també un article publicat en la revista Nature el passat mes de novembre que estableix aquestes inestabilitats de la capa gelo entre 1,5ºC i 2ºC.\nA més, aquesta acceleració en el desglaç també és el resultat d’una retroalimentació que genera més desglaç i vessament (fluxos d’aigua sobre la superfície) a mesura que el clima s’escalfa. Una de les principals retroalimentacions és l’enfosquiment de la capa de gel que redueix la seva albedo (reflexió dels rajos del sol) i per tant, absorbeix en major mesurada la calor.\nLa inestabilitat de la capa de gel marí en l’Antàrtida i la pèrdua irreversible del gel de Groenlàndia podrien donar lloc a un augment de diversos metres del nivell del mar al llarg de centenars a milers d’anys. En aquests moments, la pèrdua de massa de les glaceres i les capes superficials d’aquests dos pols agrega a l’oceà 670 gigatonelades d’aigua a l’any, la qual cosa equival a 268 milions de piscines olímpiques o al cabal de les Cascades del Niàgara durant nou anys.\nAquesta dissipació de l’aigua fosa no contribueix únicament a elevar el mar, sinó que també posseeix el potencial d’alterar els corrents oceànics que, entre altres coses, estableixen un equilibri en la repartició de les temperatures a través del globus. Per exemple, són responsables de mantenir zones amb climes relativament estables i exportar la calor de les latituds més baixes.\nEl científic Luke Trusel declara que aquest estudi és “la prova que el desglaç de Groenlàndia no forma part d’un cicle natural“.\n“El canvi climàtic no és un problema de futur, sinó que està aquí i ara. La seva evidència es conserva en el gel i l’impacte de la contribució de Groenlàndia al nivell del mar depèn en última instància del que fem ara i en un futur molt proper”


El temps condiciona la Romeria del Rocio d’Olèrdola — Ajuntament d'Olèrdola\n03:34 del 17 de maig de 2022\nEl temps condiciona la Romeria del Rocio d’Olèrdola\nEl temps condiciona la Romeria del Rocio d’Olèrdola Bon ambient dissabte a la nit, mentre que diumenge les actuacions es van suspendre per una avaria en l’equip de so http://www.olerdola.cat/news/el-temps-condiciona-la-romeria-del-rocio-d2019olerdola http://www.olerdola.cat/news/el-temps-condiciona-la-romeria-del-rocio-d2019olerdola/@@download/image/Rocio1.JPG\nBon ambient dissabte a la nit, mentre que diumenge les actuacions es van suspendre per una avaria en l’equip de so\nUn moment del camí de Daltmar a la Muntanyeta, dissabte a la tarda\nLa Romeria del Rocio d’Olèrdola, celebrada aquest cap de setmana, es va veure condicionada pel temps. La força de la pluja de dissabte a la tarda va ocasionar desperfectes en el material que l’organització havia habilitat a la Muntanyeta. També va comportar danys en l’equip de so que es preveia utilitzar el diumenge al migdia i això va fer que se suspenguessin les actuacions anunciades del Chele i de Javi del Olmo. Però la resta de l’activitat es va mantenir amb una “gran afluència de gent”, segons explicava Vicente Valderas, membre del Centre Cultural Virgen del Rocio.(àudio)\nA diferència dels darrers anys, la presència d’autocaravanes a la Muntanyeta va ser testimonial. Però això no va impedir que per les activitats de la Romeria s’acabessin passant més de 500 persones, segons estimacions de l’organització. Diumenge al migdia no es va poder fer el concert per l’avaria de l’equip de so, però la paella popular es va realitzar amb 200 racions servides.(àudio)\nLa nit de dissabte el concert d’Antonio Pacheco i d’Aroma Flamenco va comptar amb un molt bon ambient. Pacheco és un artista vilafranquí que compta amb un alt seguiment a la comarca i Aroma Flamenco és un duet molt promocionat des de les emissores de ràdio de Justo Molinero. Vicente Valderas també subratllava que un dels aspectes més positius de la romeria 2016 era l’absència d’incidents.(àudio)\nValderas exposava que el Centre Cultural, amb la col.laboració de la regidoria de Cultura, referma la seva voluntat de seguir oferint a Olèrdola una festa com la que es viu amb la Romeria del Rocio.\nEscolta l'entrevista a Vicente Valderas, realitzada per Canal 20-Ràdio Olèrdola, clicant aquí


El blog de Q&diet+N&diet: 2019\nVolem desitjar a tothom un Bon Nadal i una molt bona entrada al 2020. Que sigui un any ple de salut i de bons moments per compartir.\nRecordem als nostres clients que els dies 24 i 31 de desembre l'horari serà de 10h a 14h i a la tarda estarà tancat. La resta de dies ens trobareu en el nostre horari habitual. Diumenges, 25 de desembre i 1 de gener tancat.\nLlet de lli, vitaelixir i més a les nostres novetats de desembre\n13è aniversari Q&diet\nAquest mes de desembre celebrem el nostre 13è aniversari. Per aquest motiu, divendres dia 13 de desembre els 13 primers clients registrats que ens visitin, tindran un regal :)\nBeguda vegetal de lli bio\nUn remei eficaç per les persones que els hi costa anar al lavabo. Amb la llet d'arròs integral i lli marró serà molt més fàcil. Sense sucres afegits. Especialment recomanable per a l'esmorzar i per a preparar batuts i postres. Per potenciar el trànsit intestinal es recomana acompanyar un got d'aquesta llet amb 2 prunes seques.\nBeguda vegetal de llavors de carbassa bio\nLa llet de llavors de carbassa està pensada pels homes que volen cuidar la seva pròstata, ja que les llavors de carbassa contribueixen a mantenir les funcions saludables d'aquest òrgan. Aquesta beguda no té sucres afegits i es recomana consumir-la a l'hora d'esmorzar o per preparar batuts i postres.\nVita Elixir són uns vials amb reishi, cordyceps i melena de león que ajuden a que l'organisme torni a recuperar l'equilibri, millorant el seu rendiment, regulant el metabolisme i estimulant el sistema immunològic. Es recomana prendre 1 vial al dia.\nBàlsam respiratori bio Fyto'rub\nBàlsam amb pròpolis i 7 olis essencials que afavoreix una bona respiració. Per a adults i infants de més de 6 anys (per a bebès, recomanem el bàlsam pectoral Prana BB). Es recomana aplicar 1-2 vegades al dia sobre la gola, el pit i l'esquena. També es pot utilitzar per fer inhalacions, diluint una cullerada de postre del bàlsam en un vol d'aigua calenta.\nEt costa dormir? Prova aquestes càpsules amb triptòfan, llúpol, rosella de califòrnia, melissa i melatonina. Les plantes et relaxaran, la melatonina regularà el son i el triptòfan ajudarà a mantenir-lo durant tota la nit. Es recomana prendre la càpsula 30minuts abans d'anar a dormir i quedar-se a les fosques per a que la melatonina pugui funcionar.\nCranberin plus es un complement alimentari per ajudar a tractar o prevenir les infeccions d'orina. Conté nabius vermells, boixerola (gayuba en castellà), vitamina C, vitamina B9, probiòtics i prebiòtics. Tots aquests ingredients ajuden a impedir el creixement dels bacteris que causen les infeccions alhora que reforcen la zona. Es recomana prendre una càpsula al dia, preferentment al matí.\nVita hormonal, protector tónico i més a les nostres novetats de setembre\nVita hormonal és un altre dels productes que hem incorporat de la marca Love Organic. Són càpsules que contenen angelica (dong quai), cimifuga, trèvol vermell. borratja, maca, vitamina E i B6. Una combinació excel·lent per mitigar els efectes secundaris i hormonals durant la menopausa. Es recomana prendre 1 càpsula després de dinar i una altra després de sopar (2 al dia en total).\nXarop que reforça l'activitat i el bon funcionament del cor i el sistema circulatori. Entre els seus ingredients destaquen l'arç albar (espino en castellà), magnesi, vitamina E, raïm negre, magrana i vitamina B1. Es recomana prendre 20ml abans d'esmorzar. Barrejar sempre abans d'utilitzar.\nL'astràgal és una planta medicinal d'origen xinès que també es coneix amb els noms de Huang Qui o Bei Qui. És una planta adaptògena així que és molt recomanable en èpoques d'estrès, apatia, canvis emocionals, cansament físic i/o mental i per pujar les defenses. Fins ara teníem astràgal en pols i en càpsules i a partir d'ara també el trobareu en extracte. Es recomana prendre 25 gotes amb aigua o suc 3 vegades al dia.\nBarretes saciants de xocolata negra i taronja\nBarreta de xocolata negra i taronja rica en fibra i amb edulcorants enriquida amb vitamines. Apta per a diabètics. Es recomana acompanyar la barreta amb un got gran d'aigua. Consumir-ne 1-2 al dia.\nPlaques de Shungit per al mòbil\nPlaques petites de mineral shungit per neutralitzar les ones electromagnètiques del mòbil. Tamany similar a una moneda de 10 cèntims d'euro.\nL'incens Goloka s'obtenen de la mateixa resina que els Nag Champa però amb un perfum més floral i suau. Està fet a ma i\nPromoció setembre 2019\nAmb el mes de setembre arriba la tornada a l'escola. Per això aquest mes el Fostprint Junior estarà al 15% de descompte igual que la línia Propolis infantil de Gricar: xarop, gotes i esprai.\nL'estiu sol ser un bon moment per llegir\nTant si encara no has fet vacances com si acabes de tornar, l'estiu sol ser un bon moment per a la lectura. Llegir a la platja, a la piscina o en una terrassa mentre es pon el sol és molt agradable! Així que avui compartim alguns llibres molt interessants que tot i que fa anys que estan publicats no deixen de ser actuals.\nSalud de la botica del señor (M. Treben)\nSi t'agraden les plantes medicinals i la fitoteràpia, aquest llibre no pot faltar a al teva biblioteca. Maria Treben va ser pionera dins del món de la medicina natural. Aquest és un llibre que va escriure l'any 1980 i que es va reeditar en castellà l'any 2013. Ja va per la vuitena edició.\nLa artrosis y su solución (A.M Lajusticia)\nAna María Lajusticia té 10 llibres publicats, tots ells molt interessants. En aquest la llicenciada en bioquímica explica l'origen de l'artrosi i com podem ajudar a regenerar els cartílags i recuperar la salut.\nPorqué consumir alimentos ecológicos (R. Jiménez)\nUn llibre per descobrir i entendre els motius per a consumir aliments ecològics, així com també a distingir la qualitat dels mateixos.\nEl equilibrio a través de la alimentación (O. Cuevas)\nOlga Cuevas és una doctora en bioquímica que ha centrat gran part de la seva activitat docent en divulgar la dieta com un dels elements més importants per potenciar la força curativa de la persona. En aquest llibre busca integrar la ciencia moderna amb la filosofia oriental i convida a recuperar el sentit comú per alimentar-nos d'una manera sana i natural.\nLa sal cristalina del Himalaya (J. Weihofen)\nUn llibre per a conèixer en profunditat l'origen de la sal de l'Himalàia i totes les seves aplicacions tant internes com externes.\nUn manual sobre medicina natural que també hauria d'estar a totes les llars. Escrit l'any 1952 s'ha anat actualitzant amb molta cura fet que fa que avui en dia encara sigui actual i vigent.\nNo podem acabar aquest post sense citar també a Montse Bradford que té més de 10 llibres publicats i a la Dra. Odile Fernández que en té 6.\nLlet de lli, vitaelixir i més a les nostres noveta...\nVita hormonal, protector tónico i més a les nostre...


Un retrat aproximat de Marguerite Laborde, esposa d’Alexandre de Riquer en segones núpcies - El Temps de les Arts\nRetrat de Marquerite Laborde, d'Alexandre de Riquer, 1911.\n17 set. 2020 per Teresa Costa-Gramunt\nL’any 1911 Alexandre de Riquer va pintar un impactant i expressiu retrat de l’escriptora Andrée Béarn, pseudònim de Marguerite Laborde (1880-1973). Vidu des del 1899 i pare de nou fills (tres van morir infants), Riquer es va casar amb Marguerite Laborde en segones núpcies. Aquest retrat en format vertical en el qual ressalta, il·luminat entre clarobscurs, el rostre de perfil de l’esposa Marguerite, és una obra figurativa de les més rellevants sorgides del pinzell de maduresa d’Alexandre de Riquer. L’any 1972, el fill Jean de Riquer Laborde, nascut l’any 1912 a Oloron-Sainte-Marie, al Béarn, lloc d’origen de la seva mare, el va cedir al Museu Nacional d’Art de Catalunya.\nEn aquest retrat a l’oli de Marguerite Laborde, que si no fos pel vestit a la moda déco de principis del segle XX hi podríem veure una figura renaixentista, s’hi veu una dona en la seva plenitud física: en aquest moment Marguerite tenia 31 anys. En l’observació d’aquest rostre una mica sever i concentrat apreciem la respiració d’una dona amb temperament i un currículum personal darrere que li atorga un aire de seguretat: abans de conèixer el polifacètic artista Alexandre de Riquer, Marguerite Laborde ja col·laborava amb articles, contes, assaigs i ressenyes crítiques en diverses revistes i havia publicat novel·les. De la seva bibliografia crida l’atenció À l’école de Goya, un llibre d’assaigs en el qual Laborde interpreta la sèrie de gravats «Capricis», de Goya. L’art, doncs, amb la literatura i el pensament, interessava qui en aquell moment va signar aquest llibre publicat l’any 1909 amb el pseudònim Marguerite Hein.\nTot i el tremp intel·lectual, a la jove Laborde li va costar trobar un pseudònim amb el qual volia ser coneguda com a escriptora. Els primers llibres estan firmats amb el sorprenent pseudònim Hein, i posteriorment amb el de Marguerite Hein. No serà fins a la publicació de la novel·la Les mendiants d’impossible (1910) que signarà amb el pseudònim definitiu: Andrée Béarn, un nom que la lligava simbòlicament a Béarn, al seu paisatge i a la seva gent. Alexandre de Riquer va fer el dibuix que il·lustra la coberta de Les mendiants d’impossible.\nCoberta del llibre d’Andrée Béarn: Les mendiants d’impossible”, il·lustrat per Alexandre de Riquer.\nSobre Marguerite Laborde i el particular sobrenom o pseudònim Hein?, en el seu llibre sobre el pensament de Joan Maragall, Josep M. Terricabras, que té la seva idea sobre el personatge Haidé del poeta Maragall, tan envoltat de misteri, escriu: «La figura de Haidé té com a suport el personatge històric de Marie Marguerite Laborde, escriptora que al seu torn unes vegades signava amb el pseudònim Andrée Béarn i d’altres amb el pseudònim incògnit de Hein? (expressió usada per demanar el que no hem entès o fingim no haver entès)». Segons aquesta consideració, ens trobem davant d’una dona de pensament gens banal, una dona de lletres que, seguint el discurs de Terricabras, «es perfila com una dona culta (se sap els simbolistes francesos de memòria), a qui agrada la pintura i és capaç de parlar amb el lèxic adequat, amb coherència i solvència de les obres que veu a Madrid». Parlar de l’art de Goya, per exemple, i no pas el Goya més convencional sinó el més rebel i profètic.\nL’any 1910, i de la mà d’Octave Uzanne, escriptor, bibliòfil i amic de la seva germana Augusta, Marguerite Laborde va conèixer Alexandre de Riquer. Poc van trigar a casar-se, tan sols un any. Podem suposar que aquesta bearnesa instruïda havia seduït Riquer, o s’havien seduït mútuament, per la bellesa que emana de la intel·ligència que sens dubte ambdós creadors compartien. La dama del retrat de Riquer mostra la fermesa, la decisió i el criteri d’una dona moderna, una dona de caràcter independent. Ho va demostrar amb els fets.\nFins al 1914, any en què per desavinences amb Emília de Riquer, filla d’Alexandre de Riquer del seu primer matrimoni, es van separar, la parella Riquer Laborde va viure a Barcelona, al carrer de la Freneria, on l’artista poeta tenia la seva famosa casa-taller. Hi ha un testimoni visual d’aquells dies: una bonica fotografia presa l’any 1912 on es veu Alexandre de Riquer i Marguerite Laborde amb els fills de Riquer: Emili, Sandro, Emília, Ramon i Josep Maria dempeus en l’escala dissenyada per Puig i Cadafalch.\nEls nou casats van viure un any a Béarn (1912-1913). En els dies barcelonins Marguerite Laborde va participar de ple en les activitats socials i intel·lectuals del marit freqüentant els modernistes catalans: artistes i escriptors d’imaginació exaltada i brillant que es reunien al no menys famós cafè Els Quatre Gats. Eliseu Trenc, especialista en l’obra d’Alexandre de Riquer, ha trobat traces de la correspondència de Marguerite Laborde amb el poeta Joan Maragall. Així, doncs, no es descarta la intuïció de Terricabras respecte de qui és la inspiradora de la figura de Haidé: l’escriptora Andrée Béarn que va col·laborar en revistes com La Il·lustració Catalana (amb el suplement Feminal), Baleares, etc.\nEl temps que van estar junts, Riquer i Laborde van viatjar per Castella, Andalusia, Eivissa i Mallorca, on finalment Alexandre de Riquer es va instal·lar l’any 1917 desencisat pels aires que gastaven els noucentistes que, sense embuts i a vegades de manera agressiva i tot, menyspreaven l’estètica de l’Art Modern que ell encarnava.\nAlexandre de Riquer va viure a Mallorca tres anys fins a la seva mort l’any 1920. Feia un temps que el matrimoni s’havia reconciliat i Riquer pintava els paisatges que van caracteritzar la pintura d’aquests últims temps. Un cop vídua, Marguerite Laborde va retornar a Oloron-Sainte-Marie on va viure fins a la seva mort l’any 1973. Tenia 92 anys. Amb el seu nom de ploma Andrée Béarn havia escrit les seves principals novel·les entre les tres dècades que van del 1907 al 1938.\nL’únic fill de Marguerite Laborde, Jean de Riquer Laborde, va patir els horrors de la Segona Guerra Mundial. Denunciat per un veí d’Oloron perquè falsificava cartilles de racionament i passaports per tal d’ajudar jueus a no morir de gana i a fugir del règim nazi, aquest membre actiu de la Résintance va ser torturat per la Gestapo instal·lada a Oloron i posteriorment va ser deportat al camp de concentració de Dachau, prop de Munic, on va ser obligat a treballar per la fàbrica BMW. El règim era d’autèntic esclavatge i la desnutrició patida, colossal.\nL’únic fill de Marguerite Laborde, Jean de Riquer Laborde.\nLes seqüeles físiques i psicològiques d’aquella experiència terrible, a dir del fill de Jean de Riquer, Xavier de Riquer Battesti, «li van modificar la seva sensibilitat artística» fins al punt que li va arribar a impedir dibuixar un cos humà si no era deformat. Jean de Riquer, que havia estat secretari de l’alcaldia d’Oloron, era artista-gravador i sembla que no va vendre cap quadre ni cap gravat en tota la seva vida, llevat dels dibuixos i retrats que va poder bescanviar al camp de concentració pels plats de patates que el van lliurar de la mort per inanició. Amb tot, el fill explica que, a desgrat d’una salut precària, Jean de Riquer va aplegar prou ànims per formar part com a topògraf d’una expedició polar francesa l’any 1950. Va estar set mesos sobre els bancs de gel de Groenlàndia. L’any 1952 va emprendre l’ascensió del Mont Ararat pel vessant prohibit, el soviètic, a la recerca de l’Arca de Noè, que la tradició bíblica situa en aquesta muntanya. Artista, explorador i agitador cultural (de jove havia fundat el Centre Artístic Oloronais), home de tarannà gens adotzenat i de noblesa moral provada, Jean de Riquer Laborde va morir l’any 1993. Tenia 81 anys.\nRetrat de Marguerite Laborde, Ramon Casas, 1911.\nOloron-Sainte-Marie, vila nadiua de Marguerite Laborde, ha tingut a bé fer memòria de les trajectòries artístiques i culturals dels Riquer Laborde a través dels noms atorgats a dos dels seus carrers: la Rue Andrée Béarn, el nom literari de Marguerite Laborde, i la Rue Alexandre i Jean de Riquer, que homenatja les figures del seu marit i el seu fill. Marguerite Laborde, de nom de ploma Andrée Béarn, també té un lloc al Jardí dels Poetes inaugurat l’any 1983 al parc Pommé d’aquesta població de la regió de Béarn, situada al nord-oest dels Pirineus francesos. Dels dies catalans de Marguerite Laborde hi ha una altra memòria gràfica: el retrat que li va fer Ramon Casas l’any 1911. En aquesta imatge captada pel carbonet i llapis pastel en mans de Casas, tot i la sofisticació del barret ample i el collaret vistós, l’escriptora Andrée Béarn presenta el mateix capteniment amesurat que en el retrat esplèndid que en el mateix any li va fer el marit, Alexandre de Riquer.\nEtiquetes Alexandre de Riquer, Marguerite Laborde, Teresa Costa-Gramunt Navegació per les entrades\n«Hi ha una demanda de reflexió, d’aturada i de pensament que hem d’atendre»


PROCESS FOR BIOGAS UPGRADATION - Informació sobre la patent\nPROCESS FOR BIOGAS UPGRADATION /\nPatent europea per "PROCESS FOR BIOGAS UPGRADATION"\nB01D 53/14,B01D 53/75,B01D 53/84,C10L 3/10\nB01D 53/14 - B01D 53/75 - B01D 53/84 - C10L 3/10\nEP3895783 (20/10/2021) - A1 Solicitud de patente europea con informe de búsqueda en la OEP\nInformació sobre el registre de patent europea per PROCESS FOR BIOGAS UPGRADATION amb el nombre E21169033\nEl registre de patent europea per PROCESS FOR BIOGAS UPGRADATION amb el nombre E21169033 va ser sol·licitat el 17/04/2021. Es tracta d'un registre en Espanya pel que aquest registre no ofereix protecció en la resta dels països. El registre PROCESS FOR BIOGAS UPGRADATION amb el nombre E21169033 va ser sol·licitat per INDIAN OIL CORPORATION LIMITED. El registre [modality] per PROCESS FOR BIOGAS UPGRADATION amb el nombre E21169033 està classificat com a B01D 53/14,B01D 53/75,B01D 53/84,C10L 3/10 segons la classificació internacional de patents.\nAltres invencions sol·licitades per Indian Oil Corporation Limited\nÉs possible conèixer totes les invencions sol·licitades per Indian Oil Corporation Limited entre les quals es troba el registre de patent europea per PROCESS FOR BIOGAS UPGRADATION amb el nombre E21169033. Si es desitgen conèixer més invencions sol·licitades per Indian Oil Corporation Limited clicar aquí.\nAltres invencions sol·licitades en la classificació internacional de patents B01D 53/14,B01D 53/75,B01D 53/84,C10L 3/10.\nÉs possible conèixer invencions similars al camp de la tècnica es refereix. El registre de patent europea per PROCESS FOR BIOGAS UPGRADATION amb el nombre E21169033 està classificat amb la classificació B01D 53/14,B01D 53/75,B01D 53/84,C10L 3/10 pel que si es desitja conèixer més registres amb la classificació B01D 53/14,B01D 53/75,B01D 53/84,C10L 3/10 clicar aquí.\nÉs possible conèixer totes les invencions publicades a Espanya entre les quals es troba el registre patent europea per PROCESS FOR BIOGAS UPGRADATION. El nostre portal www.patentes-y-marcas.com ofereix accés a les publicacions de patents en Espanya. Conèixer les patents registrades en un país és important per saber les possibilitats de fabricar, vendre o explotar una invenció en Espanya.\nÉs possible conèixer totes les patents registrades en la classe B (TÈCNIQUES INDUSTRIALS DIVERSES; TRANSPORT) entre les quals es troba la patent PROCESS FOR BIOGAS UPGRADATION amb el número E21169033. Conèixer les patents registrades en una classe és important per a saber les possibilitats de registrar una patent en aquesta mateixa classe.\nÉs possible conèixer totes les patents registrades en la classe B01 (PROCEDIMENTS O APARELLS FÍSICS O QUÍMICS EN GENERAL) entre les quals es troba la patent PROCESS FOR BIOGAS UPGRADATION amb el número E21169033. Conèixer les patents registrades en una classe és important per a saber les possibilitats de registrar una patent en aquesta mateixa classe.\nÉs possible conèixer totes les patents registrades en la classe B01D (SEPARACIÓ) entre les quals es troba la patent PROCESS FOR BIOGAS UPGRADATION amb el número E21169033. Conèixer les patents registrades en una classe és important per a saber les possibilitats de registrar una patent en aquesta mateixa classe.\nÉs possible conèixer totes les patents registrades en la classe C (QUÍMICA; METAL·LÚRGIA) entre les quals es troba la patent PROCESS FOR BIOGAS UPGRADATION amb el número E21169033. Conèixer les patents registrades en una classe és important per a saber les possibilitats de registrar una patent en aquesta mateixa classe.\nÉs possible conèixer totes les patents registrades en la classe C10 (INDÚSTRIES DEL PETROLI, GAS O COC; GAS DE SÍNTESI QUE CONTÉ MONÒXID DE CARBONI; COMBUSTIBLES; LUBRIF) entre les quals es troba la patent PROCESS FOR BIOGAS UPGRADATION amb el número E21169033. Conèixer les patents registrades en una classe és important per a saber les possibilitats de registrar una patent en aquesta mateixa classe.\nÉs possible conèixer totes les patents registrades en la classe C10L (COMBUSTIBLES NO PREVISTS EN ALTRES LLOCS; GAS NATURAL; GAS NATURAL DE SÍNTESI OBTINGUT PER PROCEDIME) entre les quals es troba la patent PROCESS FOR BIOGAS UPGRADATION amb el número E21169033. Conèixer les patents registrades en una classe és important per a saber les possibilitats de registrar una patent en aquesta mateixa classe.\nMODULAR MAGNETICALLY DRIVEN BIOREACTOR FOR CELLULAR CULTURES AND BIOMEDICAL APPLICATIONS\nMODULAR MAGNETICALLY DRIVEN BIOREACTOR FOR CELLULAR CULTURES AND BIOME...\nIMAGE SENSOR APPARATUS AND METHOD FOR OBTAINING MULTIPLE EXPOSURES WIT...\nData sol·licitud 03/11/2015\nMETHODS OF IDENTIFYING BACTERIA COMPRISING BINDING POLYPEPTIDES\nData sol·licitud 22/04/2016


Un al·legat contra la pseudociència\n'Amb l’aigua al coll' de Daniel Arbós. Amsterdam llibres. 232 pàg. / 18,90 €\nA la primera escena d’ Amb l’aigua al coll, de Daniel Arbós (Barcelona, 1976), la policia irromp en les oficines on treballa el protagonista, Dídac Bartra, i se l’emporta detingut. Tot i que és alliberat al cap de poc perquè no estava al corrent del negoci de narcotràfic de l’empresa, ha perdut la feina i s’haurà de reinventar. Amb el Toni, un amic científic que cada cop investiga més en precari per culpa de “les retallades en recerca”, fan una visita a l’Aurembiaix, una amiga hippy que ha convertit una masia familiar en “un centre de medicina holística”. Envoltat de cínics i babaus, el Dídac aviat s’adona que el delirant món de les pseudociències és una presa perfecta per llançar-hi a sobre les urpes de la seva cobdícia.\nDaniel Arbós és biòleg de formació i es dedica professionalment al periodisme i a la comunicació científica. No pot sorprendre a ningú, per tant, que el retrat que fa de la fauna neo-New Age i pijoprogre que circula per la masia sigui demolidor. Amb un humor corrosiu que sap que no necessita caricaturitzar el que ja és grotesc fins a uns extrems absurds, Arbós ridiculitza els ingenus que creuen en l’eficàcia de les teràpies alternatives -“reiki, flors de Bach, bioneuroemoció, constel·lacions familiars, cura quàntica estel·lar, homeopatia...”-, ataca els xarlatans que s’aprofiten de la ignorància o la desesperació de la gent i renya els periodistes que, per incultura o per ànsies de captar més públic, els donen cobertura. Com que Arbós ho fa amb mala llet, tot plegat resulta força divertit, fins i tot quan mostra la cara més alarmant del tema, la dels conspiranoics plens de supèrbia que deixen anar pel broc gros afirmacions tan indignants i esgarrifoses com que “la quimioteràpia és un engany dels poderosos per fer diners”.\nTenir la resposta de tot?\nLa novel·la té dues virtuts innegables: està escrita amb una prosa que va de cara a barraca i desmunta amb gràcia i rigor l’indefensable argumentari de la medicina alternativa. El problema és que Amb l’aigua al coll acaba semblant més un al·legat que no pas una novel·la. Com si l’objectiu real de l’autor fos demostrar-nos una veritat que cal protegir i cal difondre -“la ciència, hi ha moltes coses que no sap, i ho admet; les pseudociències saben molt menys i, en canvi, pretenen tenir la resposta de tot”- en lloc de contar-nos una història. Que els personatges només es defineixin per la seva posició sobre les teràpies alternatives -a favor, en contra o tant m’és mentre hi pugui fer diners- és il·lustratiu de les limitacions de la novel·la.


Apunts de la societat del coneixement (PVV) La República\nNova sessió del Programa Vicens Vives (PVV), aquesta vegada per discutir sobre la societat del coneixement amb Alfons Cornella i Joan Majó. La veritat és que tenia molt d’interès en […]\nSalvador Garcia 27/01/2010\nLa veritat és que tenia molt d’interès en escoltar a l’Alfons Cornella en primera persona: he llegit molts articles seus i molta molta gent m’ha parlat molt bé d’ell (en especial el David Boronat). Al Joan Majó ja l’havia sentit una vegada amb el Collectiu El Far (quins temps aquells! sopars-tertúlia amb Marc, l’Uriel i els Jordis…; al sopar amb el Joan Majó, de quan era Director General de la Corpo, va venir també la Marina Llansana).\nPrivacitat: Google i demés acaben tenint molta (molta) informació sobre nosaltres… Poca conya\n… i reflexió personal, sort que les xarxes socials no existien quan jo tenia 20 anys! (ves a saber quines fotos podrien veure els meus fills de mi…).


A.C. La Corretjola de Nules: de maig 2019\nDEBAT ELECTORAL MUNICIPAL 2019 (Fotos)\nEstem molt contents per l'èxit del segon Debat Electoral Municipal 2019, organitzat una vegada més per la Corretjola. Volem agrair a tots els candidats la seua assistència, per haver fet possible el debat, on tots els partits polítics van poder exposar les idees que tenen per a governar Nules en els pròxims quatre anys. Gràcies per haver-lo convertit en un debat amable i sense cap confrontació ni crispació. Agraïm també i li donem l'enhorabona a Mònica Mira per la moderació perfecta del debat!\nDes de la Corretjola vam voler millorar l'organització del Debat, i és per això que l'hem retransmès en directe des de la nostra pàgina de Facebook, on vam reunir en el moment de màxima audiència a més de 150 persones, les quals també podien comentar i fer preguntes\nPublicat per La corretjola a 6:50 1 comentari:\nSORTEIG DEBAT ELECTORAL MUNICIPAL 2019\nEste matí hem convocat al Mercat Municipal als representants de les quatre candidatures per a sortejar l'ordre d'intervenció, la ubicació a l'escenari i el minut d'or final del Debat Electoral Municipal 2019. A més dels representants de cada partit, al sorteig també han estat presents membres de La Corretjola i la moderadora Mònica Mira\nPublicat per La corretjola a 18:00 Cap comentari:\nDEBAT ELECTORAL MUNICIPAL 2019\nQuines són les propostes dels diferents partits per a l'alcaldia de l'Ajuntament de Nules en les Eleccions Municipals del 26 de maig?🗳\nPP, PSOE, Més Nules i Centrats en Nules les debatran el pròxim dijous, a partir de les 19:00h, al Local Multifuncional de Nules. No et perdes el Debat electoral de Nules 2019, moderat per la periodista Mònica Mira #DebatNules2019\nSegon Debat Electoral Municipal organitzat des de la Corretjola\nPublicat per La corretjola a 8:13 Cap comentari:


El govern vol evitar que les llicències de taxis passin de pares a fills| betevé\nÉs un dels punts que inclou la proposta de la Generalitat per regular el sector i que també afecta les llicències de VTC\nAbigail Armengol | Maria Solans | dimecres, 30 de gener del 2019, a les 16.04\nAmb el sistema de llicències actual, quan un taxista es jubila o deixa l’activitat cedeix el permís a un familiar proper o la ven a un particular, ara per sobre dels 130.000 euros. La nova regulació que proposa la Generalitat suposaria recuperar-ne el control públic progressivament per, en paraules del conseller de Territori, Damià Calvet, posar fi a l’especulació al sector. La idea del govern català és que quan un taxista es jubili o deixi l’activitat, vengui la llicència a l’Administració. Després, l’Administració l’oferiria a les persones que hi estiguin interessades, amb un preu estipulat i regulat. La mesura que també afectaria les llicències de VTC, la dels vehicles amb conductor. El conseller Damià Calvet vol que la futura llei de regulació integral dels serveis de transport de viatgers en vehicle turisme (taxi i VTC) se sotmeti a consulta pública abans de l’abril. L’anunci el va fer aquest dimarts, quan es va aprovar el decret que dictamina els 15 minuts de precontractació per als VTC.\nEl sector vol estudiar la mesura\nDes del col·lectiu de taxistes afirmen que encara és d’hora per poder valorar la proposta de la Generalitat. El portaveu de Taxi Calvet i exportaveu del comitè de vaga, Ibán Sesma, assenyala que falten elements per conèixer en detall la mesura que vol implementar el govern i que tots els actors implicats s’hauran d’asseure en una taula per negociar. En tot cas, creu que l’AMB també hi haurà de dir la seva, ja que ara és l’ens públic que gestiona les llicències de taxis a l’àrea metropolitana. Tot i això, espera que el govern tingui en compte que la majoria de taxistes han invertit els seus estalvis en aquestes llicències.\nEls VTC demanen que la regulació no els afecti només a ells\nLa portaveu dels conductors de VTC, María José Delgado, ha demanat que, si s’acaba fent, “la regulació arribi a ambdós costats” -tant taxis com VTC-. Delgado ha defensat que “les coses estan malament des del principi” i ha acceptat el postulat que “si les llicències tenen un preu i una caducitat, s’haurien de tornar quan s’acaba la concessió”.


Guillem Frontera Palma 29/11/2021\nLa dreta viu entestada a vincular l’esquerra moderada d’Unides (o d’Units, no m’hi aclaresc) Podem als més greus perills de la Història. És sabut que té una de les seves principals fonts d’energia en la invenció d’una esquerra dinosàurica i terrible, carnívora, que, al seu pas, només deixa mort i desolació. Aquest enemic pren la forma que millor serveixi els objectius de la dreta, que amb aquestes tàctiques arriba de vegades a crear monstres més esfereïdors que els produïts pel somni goyesc de la raó. És perillós, de tota manera, aquest joc, perquè l’exageració de tanta monstruositat esdevé caricatura grotesca dels seus creadors. No es pot oblidar, però, que les caricatures grotesques, en temps de tribulació major, esdevenen les màquines de matar més prolífiques. Les grans eclosions de la tirania política ens en proporcionen exemples que, si no fossin d’una crueltat extrema, serien risiblement esperpèntics.\nSí, fa uns quants anys que el paper d’enemic de la civilització, segons les dretes espanyoles, és Podem, com a gran faedor de la desventura nacional. Com que la mar, quant més té més brama, les dretes també assenyalen com a perills (per a la democràcia: la dreta, tan demòcrata sempre) permanents el dit socialisme, que va tenir un gest de decència en autoanomenar-se socialdemocràcia, que té la virtut de llimar els caires que la dreta troba més agressius. No hi ha partit més conservador, a Espanya, que el PSOE, si entenem el conservadorisme com la doctrina política per a la conservació de les coses tal com estan. Els que sempre s’han apropiat del terme conservador en realitat pretenen no deixar titella amb cap, volen tornar enrere sobretot en matèria de llibertats civils, fins a recuperar un escenari que considerin digne de ser conservat.\nUn país amb aquesta dreta passa la història precipitant-se per l’abisme o, les temporades de quasi-progrés, vorejant-lo. Sobretot si considera, com així succeeix –i els socialistes s’afegeixen al cor- el catalanisme i fins i tot la catalanitat com un mal que mena Espanya a la seva desaparició. La catalanitat és, sens dubte, l’enemic més constant, sempre en alça, un espai mític que allotja tots els dimonis, extremament útil i necessari.\nSaben vostes aquell que diu? No hi ha partit més conservador, a Espanya, que el PSOE. EL UNICO PARTIDO CAPAZ DE TENER COMUNISAS EN EL GOBIERNO.... No mo puc creure.\nBon article. La dreta va de patriòtica però odia a més de la meitat de la població espanyola. Odia als socialistes, als bascs, als catalans, als mallorquins, als valencians, als gallegs, als feministes, als colectius LGTBI... no els agrada espanya


Inspeccions de l'Agència Tributària sobre l'ús dels gasos fluorats\nUs informem que Hisenda està fent inspeccions als tallers per comprovar que s'apliqui correctament la fiscalitat de l'impost sobre gasos fluorats.\n1. Quin tipus de consumidor sou de cara l'Agència Tributària, final o contribuent?\nRecordeu que els tallers que ja adquireixen el gas amb l'Impost són considerats consumidors finals (no contribuents) i han de repercutir-lo als clients quan realitzin les càrregues aplicant exactament la mateixa tarifa que li ha facturat el proveïdor.\nSi adquiriu el gas sense impost, sereu considerats contribuents de l'Impost i haureu de complir tota una sèrie d'obligacions davant l'Agència Tributària (alta al Registre Territorial, presentació d'autoliquidacions, registre d'existències i declaracions recapitulatives, ingrés de l'Impost cobrat, etc.) i repercutir-lo a la factura del client d'acord amb les tarifes vigents.\nTingueu en compte que si adquiriu el gas d'un proveïdor de fora de l'estat espanyol, esteu subjectes a complir amb totes aquestes obligacions, perquè sereu considerats importadors i haureu d'aplicar i carregar l'Impost quan es vengui o s'utilitzi en una reparació, i posteriorment s'haurà d'ingressar a l'Agència Tributària.\nSi un proveïdor nacional no hi carrega l'Impost, demaneu que us acrediti documentalment el motiu i us entregui un certificat de per què no ho fa (si és un dels gasos que es recullen a la Llei 16/2013 de l'Impost ha de portar-lo).\nEls treballadors o autònoms que manipulin el gas (càrrega) han de disposar del certificat individual de manipulador de gasos fluorats destinats a confort tèrmic de persones en vehicles o el que correspongui.\n2. Quin import de l'Impost s'ha de repercutir al client?\nS'ha de repercutir exactament la mateixa tarifa de l'Impost que es va pagar quan es va adquirir el gas amb el qual ara es realitza la càrrega al vehicle del client.\nPer tant, cal comprovar a la factura de compra del gas quin va ser l'import pagat, ja que podria ser que el gas que ara s'utilitza s'hagués adquirit quan la tarifa era una altra i per tant no coincidís amb la vigent en el moment de la càrrega, i ens podríeu trobar de fer-ho amb un decalatge entre el pagat i el repercutit, cosa que no seria correcta.\nRecordeu que el taller simplement repercuteix l'Impost que ha suportat en comprar-lo.\n3. Com s'ha de reflectir l'Impost a la factura?\nSegons estableix l'art. 6 del Reglament de l'Impost sobre Gasos Fluorats, els consumidors finals, i els tallers ho són, han de fer constar de manera diferenciada, i abans d'IVA:\nla quantitat carregada de gas expressada en kg\nl'impost corresponent a aquesta quantitat de gas indicant l'epígraf del gas utilitzat segons l'apartat onze de l'art. 5 de la Llei 16/2013 (l'epígraf del HFC134a és el 1.8), aplicant la taxa suportada a la compra\n4. Tots els gasos tributen?\nTots els que consten a la Tarifa 1a de l'apartat onze de l'art. 5 de la Llei 16/2013, així com també quan són preparats (Tarifa 2a) o regenerats i reciclats (Tarifa 3a).\n5. Quins altres aspectes heu de tenir en compte al voltant de la manipulació de gasos?\nMàquina de càrrega de gasos: acreditació del manteniment...\nCaducitat de les ampolles\nControl intern de l'estoc\n6. És sancionable:\nNo cobrar l'impost si el taller està obligat a repercutir-lo.\nCobrar una taxa diferent de la taxa suportada a la factura de compra.\nNo cobrar l'Impost quan s'hi està obligat o no repercutir-lo segons l'anterior pot ser considerat una infracció tributària sancionable. Tingueu en compte que estem davant un Impost i que l'organisme encarregat de controlar el seu compliment és l'Agència Tributària.\nUs recomanem que guardeu les factures de compra del gas un mínim de cinc anys, o més si encara estiguéssiu utilitzant gas adquirit amb anterioritat, per poder acreditar que es repercuteix exactament la mateixa tarifa de l'Impost que es va pagar.


Tallers - Gent Gran La Sedeta\nPer a realitzar els tallers cal ser soci.\nDurant tot el curs, a la secretaria de l’Associació.\nÉs recomanable demanar cita prèvia al :\n93 458 36 49 / 660 10 24 44 (de 10 a 13.30 h)\nTots els tallers es faran si tenen el mínim d’alumnes inscrits.\nDATES TALLERS 3er TRIMESTRE\nDel 4 d’abril al 20 de juny de 2022\nQUOTES DELS TALLERS:\nLes quotes trimestrals dels tallers es cobren per domiciliació bancària a partir del 5 d’abril.\n(La renovació als tallers és automàtica durant el curs. En cas de baixa, cal comunicar-ho abans d’acabar el trimestre)\nTallers d’ idiomes\nTallers de ball


Torna Pantalla Pavelló, el cicle de cinema que organitza el Pavelló Mies van der Rohe que s’endinsa en la relació entre l’espai construït, els seus límits i les seves fronteres, i els habitants que hi resideixen, i com aquesta relació s’accentua i revela en la seva màxima expressió. L’arquitectura, i amb ella les ciutats, determina i influeix en la manera de viure de la mateixa manera que ho fan les nostres normes de convivència i les lleis que regulen les societats. Una reflexió sobre l’espai construït que ens envolta, les ciutats que volem i, per tant, la societat que desitgem. Tres mirades a la Itàlia contemporània com aquesta de 'Caro diario' que obre el cicle, film de Nanni Moretti que se centra a Roma amb un viatger, el director mateix, recorrent amb moto diferents barris. En una ciutat buida a l’estiu, el protagonista reflexiona sobre l’arquitectura i els seus habitants, sobre la violència al cinema i sobre la transformació dels valors urbans i de pertinença. Presenta la sessió Cecilia Ricciarelli, doctora en cine i professora de l'IED.